title: Tulen ja jään laulu

text: George R. R. Martin uskoo tärkeimpien vaikutteiden syntyneen hänen lapsuudessaan, jolloin hän luki kirjailijoiden kuten H. P. Lovecraft, Robert E. Howard, J. R. R. Tolkien, Robert A. Heinlein, Eric Frank Russell, Andre Norton, Isaac Asimov, Fritz Leiber ja Mervyn Peake teoksia. Martin ei koskaan luokitellut heidän mielikuvituksellista kirjallisuuttaan tieteisfiktioksi ja fantasiaksi tai kauhuksi, ja kirjoittaakin nykyään kaikkia näitä lajityyppejä helposti. Martin luokitteli "Tulen ja jään laulun" korkeaksi fantasiaksi ja nimitti Tolkienin ja Tad Williamsin vaikuttajikseen sarjan kirjoittamisessa. Hän on usein kertonut ihailevansa nykykirjailijoista eniten Jack Vancea, mutta Martin ei koe hänen vaikuttaneen työhönsä.


title: Tulen ja jään laulu

text: Keskiaikainen asetelma on ollut perinteinen pohja korkealla fantasialle ennen Tolkieniakin, jonka teokset hallitsevat vieläkin lajityyppiä. Ennen "Tulen ja jään laulun" aloittamista Martinin mielestä moni Tolkienin jäljittelijöistä kirjoitti ”Disneyland-keskiajasta” ymmärtämättä aikakauden todellista raakuutta. Historiallinen fiktio oli hänestä paljon karumpaa ja realistisempaa, ja häntä kiehtoivat keskiaikaisten vastakohtien, kuten ritarilaitoksen ja sodan raakuuden tai hökkelikylien ja mahtavien linnojen, mahdollisuudet. Kun historiallisessa fiktiossa lukijat voivat olla jo perillä tapahtumien historiallisesta kulusta, eivät he fantasiassa tiedä miten alkuperäisille hahmoille käy: tämä luo lisäjännitystä ja lukijat pystyvät samaistumaan hahmoihin paremmin. Niinpä Martin halusi yhdistää historiallisen fiktion realismin ja parhaiden fantasiateosten viehätyksen, mutta rajoitti taikuutta tuodakseen taisteluita ja poliittista juonittelua paremmin esille.


title: Tulen ja jään laulu

text: "Tulen ja jään laulu" -sarjan televisioversiointi alkoi tammikuussa 2007, kun HBO hankki sarjan oikeudet aikeenaan sovittaa se kansainväliseksi televisiosarjaksi. David Benioff ja D. B. Weiss palkattiin kirjoittamaan ja tuottamaan sarjaa, ja tarkoituksena oli tehdä jokaisesta kirjasta yksi tuotantokausi. Pilottijakso tuotettiin vuoden 2009 lopussa ja päätös yhdeksästä lisäjaksosta tehtiin maaliskuussa 2010. Sarjan nimeksi tuli ensimmäisen kirjan mukaan "Game of Thrones". Sarjaa on esitetty Yhdysvalloissa seitsemän tuotantokautta.


title: Tulen ja jään laulu

text: Suomessa Yle alkoi esittää sarjaa TV2:lla tammikuussa 2012.


title: Tulen ja jään laulu

text: Heinäkuussa 2010 pelitalo Cyanide ilmoitti työstävänsä Microsoft Windowsille kirjasarjaan perustuvaa strategiapeliä nimeltä "". Peli kattaa ajallisesti tuhannen vuoden jakson sarjasta ja esittelee muun muassa Aegon Valloittajan maihinnousun sekä Nymerian Dornen valloituksen. Sotilaallisten toimenpiteiden lisäksi peli tarjoaa myös mahdollisuuden diplomatiaan. George R. R. Martin auttoi pelin tarinan laatimisessa. Peli menestyi arvosteluissa kehnosti, ja sen arvostelujen keskiarvo Metacriticissä on 53/100.


title: Tulen ja jään laulu

text: Syksyllä 2011 julkistettiin kaksi uutta sarjaan perustuvaa videopeliä: Cyaniden kehittämä roolipeli "Game of Thrones" sekä Bigpointin kehittämä ilmainen selaimessa pelattava MMORPG-peli. Cyanide kehitti peliä yhdessä HBO:n kanssa taatakseen sen yhteneväisyyden televisiosarjan kanssa. "Game of Thrones" julkaistiin toukokuussa 2012 PlayStation 3:lle, Windowsille ja Xbox 360:lle. Bigpointin MMORPG-peliä ei ole vielä julkaistu.


title: Tulen ja jään laulu

text: Vuoden 2013 Spike Video Game Awards -palkintogaalassa Telltale Games ilmoitti työstävänsä sarjaan perustuvaa graafista seikkailupeliä. George R. R. Martin ilmoitti, että hänen avustajansa Ty Corey Franck työskentelee pelin tarinan konsulttina. Peli julkaistiin kuudessa osassa vuosina 2014–2015. Telltale Games kehittää parhaillaan pelille jatko-osaa.


title: Santa Cruz de la Sierra

text: Santa Cruz de La Sierra, lyhyesti usein vain Santa Cruz, on Bolivian asukasluvultaan suurin kaupunki ja Santa Cruzin departementin pääkaupunki. Kaupungin nimi merkitsee ’vuoriston pyhää ristiä’. Sen väkiluku on yli 1,3 miljoonaa (2001).


title: Santa Cruz de la Sierra

text: Santa Cruzista on rautatieyhteydet Argentiinaan ja Brasiliaan ja siellä sijaitsee Viru Virun kansainvälinen lentoasema, joka on Bolivian suurimpia lentoasemia.


title: Santa Cruz de la Sierra

text: Santa Cruz de la Sierra sijaitsee Itä-Boliviassa yli 400 metriä merenpinnan yläpuolella. Kaupunki on osa Andres Ibañezin provinssia ja Santa Cruzin maakunnan pääkaupunki.


title: Santa Cruz de la Sierra

text: Kaupungin ilmasto on subtrooppinen ja aurinkoinen. Ilman keskilämpötila on noin 24 °C. Vaikka kaupungissa on yleensä lämmintä, sinne puhaltaa Argentiinan pampalta viileitä tuulia, joita kutsutaan "surazosoiksi".


title: Santa Cruz de la Sierra

text: Ñuflo de Chávez perusti Santa Cruzin 26. helmikuuta 1561 ja nimesi sen Espanjan Extremadurassa sijaitsevan kotikaupunkinsa kunniaksi. Alkuperäinen siirtokunta sijaitsi 220 kilometriä idempänä nykyisen San José de Chiquitosin kaupungin eteläpuolella. Kaupunki muutti nykyiselle paikalleen Piraíjoen rannalle 1592 intiaanien tekemien hyökkäysten seurauksena.


title: Santa Cruz de la Sierra

text: Rautateitse Santa Cruzista voi matkustaa Argentinaan ja Brasiliaan. Lisäksi kaupungista voi matkustaa 1950-luvulla rakennettua tietä pitkin Trinidadin, Cochabambaan sekä Paraguayhin.


title: Santa Cruz de la Sierra

text: Kaupungin pysyessä melko eristyneenä 1900-luvulle saakka, Santa Cruzista on löydetävissä runsaasti kolonialistista arkkitehtuuria kuten 1500-luvulta olevan katedraalin sekä lukuisia jesuiittalähetystöjä.


title: Natalja Vodjanova

text: Natalja Mihailovna Vodjanova (, s. 28. helmikuuta 1982 Nižni Novgorod, Venäjä) on venäläinen huippumalli, jota pidetään eräänä maansa menestyneimmistä. Hän on yksi 2000-luvun venäläismallitrendin isoimmista nimistä.


title: Natalja Vodjanova

text: Vodjanovan mallinura alkoi 17-vuotiaana, kun hän muutti mallintöiden perään Pariisiin. Parrasvaloihin hän nousi vuonna 2001, ja on sen jälkeen poseerannut muun muassa Vogue- ja W -lehdissä, sekä toiminut ainakin Guccin, Calvin Kleinin, Louis Vuittonin, Chanelin ja Marc Jacobsin muotitalojen kasvona. Vodjanovalla on tällä hetkelläkin sopimus Calvin Kleinin luottomallina. Hän esiintyy myös usein kosmetiikkayhtiö L'Oréalin mainoksissa.


title: Natalja Vodjanova

text: Vodjanova on ollut naimisissa vauraan brittiläisen perijän, Justin Trevor Berkeley Portmanin kanssa. He viettivät häitään vuoden 2002 syyskuussa, jolloin he menivät naimisiin Pietarissa ruhtinaallisin menoin. Pariskunnalla on kolme lasta: Lucas Alexander Berkeley, (s. 22. joulukuuta 2001, Neva (s. maaliskuussa 2006), joka sai nimensä Neva-joen mukaan ja Victor (s.13. syyskuuta 2007). Pariskunta erosi vuonna 2011.


title: Natalja Vodjanova

text: Vodjanova juonsi Eurovision laulukilpailun semifinaalit vuonna 2009 yhdessä Andrei Malahovin kanssa.


title: Oulun palo

text: Oulun palo tarkoittaa seuraavia Oulun kaupungissa raivonneita suurpaloja:


title: Andrés Escobar

text: Andrés Escobar Saldarriaga (13. maaliskuuta 1967 Medellín, Kolumbia – 2. heinäkuuta 1994 Medellín, Kolumbia) oli kolumbialainen jalkapalloilija.


title: Andrés Escobar

text: Escobar teki Kolumbian paidassa oman maalin tärkeässä 1994 MM-kilpailujen ottelussa. Hänet murhattiin kotimaassaan kymmenen päivää myöhemmin.


title: Andrés Escobar

text: Escobaria pidettiin yhtenä sukupolvensa parhaista kolumbialaisista pelaajista. Hän oli pelipaikaltaan puolustaja.


title: Andrés Escobar

text: Escobar edusti seuratasolla kotimaassaan Atlético Nacionalia vuosina 1987–1989 ja 1990–1994 sekä Sveitsissä Young Boysia vuosina 1989–1990. Hän voitti Atlético Nacionalin riveissä Copa Libertadoresin vuonna 1989 ja Kolumbian-mestaruuden vuonna 1991. Kolumbian maajoukkueessa Escobar pelasi vuosina 1988–1994 50 ottelua ja teki niissä yhden maalin. Hän edusti Kolumbiaa MM-kilpailuissa vuosina 1990 ja 1994 sekä Copa Américassa vuosina 1989 ja 1991.


title: Andrés Escobar

text: Kuuluisan oman maalinsa Escobar teki 22. kesäkuuta 1994 alkulohkovaiheen toisen kierroksen ottelussa isäntäjoukkue Yhdysvaltoja vastaan. Hän yritti katkaista Yhdysvaltain John Harkesin keskityksen ja ohjasi pallon omaan maaliin. Maali oli Yhdysvaltain 2–1 voittoon päättyneen ottelun avausmaali. Tappion seurauksena Kolumbia jäi turnauksessa alkulohkoonsa.


title: Andrés Escobar

text: Escobar murhattiin 2. heinäkuuta 1994 baarin edustalla kotikaupungissaan Medellínissä. Hänet ampui Humberto Muñoz Castro. Castro sai teostaan alun perin 43 vuoden vankeustuomion vuonna 1995. Hän kuitenkin vapautui hyvän käytöksen vuoksi jo vuonna 2005.


title: Andrés Escobar

text: Murhan tarkka motiivi on jäänyt epäselväksi. Joidenkin arvioiden mukaan murha oli kosto omasta maalista. Toisten arvioiden mukaan taas se oli vain seurausta baarin ulkopuolella sattuneesta sanaharkasta. Medellín tunnetaan väkivaltaisena kaupunkina. Escobarin ampuja oli hävinnyt rahaa vedonlyönnissä oman maalin vuoksi. Ampuja oli huutanut jokaisen ampumansa laukauksen jälkeen: "Maali!". Myös huumekartellien arvellaan veikanneen suurilla summilla Kolumbian menestyksen puolesta. Keskikenttäpelaaja Gabriel Gómez oli lähtenyt turnauksesta jo aiemmin, kun hänen perhettään oli uhkailtu.


title: Laetitia Casta

text: Laetitia Marie Laure Casta (s. 11. toukokuuta 1978, Pont-Audemer, Ranska) on ranskalainen huippumalli ja näyttelijä. Hänen mallinuransa alkoi 15-vuotiaana, kun valokuvaaja löysi hänet hänen viettäessään lomaa Korsikalla. Hänet tunnetaan ehkä parhaiten kosmetiikkajätti L'Oréalin kasvona, mutta hän on toiminut myös lähes kaikkien tärkeimpien muotitalojen mallina, muun muassa Giorgio Armanin, Chanelin ja Yves Saint Laurentin. Hän on myös muotisuunnittelija Saint Laurentin läheinen ystävä.


title: Laetitia Casta

text: Castalla on kaksi lasta: tytär Sahteene (s. 19. lokakuuta 2001, isä Castan entinen poikaystävä, valokuvaaja Stéphane Sednaoui) ja poika Orland (s. 24. syyskuuta 2006, isä Castan nykyinen kihlattu, italialainen näyttelijä Stefano Accorsi).


title: Laetitia Casta

text: Casta on myös näytellyt vuonna 2010 ilmestyneessä ranskalaisessa elokuvassa "Gainsbourg – tarina legendasta". Hänen roolihahmonsa oli Brigitte Bardot.


title: Laetitia Casta

text: Casta valittiin vuonna 1999 Marianneksi, joka on Ranskan symboli ja koristaa kuvallaan muun muassa ranskalaisia postimerkkejä ja kolikoita. Vain vähän valintansa jälkeen vuonna 2000 hän päätti kuitenkin muuttaa Lontooseen, mikä aiheutti suuren kohun. Castan Marianne-kausi päättyi vuonna 2003.


title: Keski-Andien intiaanikulttuurit

text: Keski-Andien intiaanikulttuurit tarkoittavat Keski-Andien, lähinnä Perun, kulttuureja. Intiaanien kulttuuriperintö oli tuhansia vuosia vanha. Alueen historiassa vuorottelevat horisontit, joiden aikana sama arkeologinen vaihe näkyy laajalla alueella, ja välikaudet, jolloin kulttuuri on ollut pirstaloituneempaa. Tunnetuin vaihe on inkojen kulttuuri ja sen ajoilta säilyneet muumiot, keramiikka ja tekstiilit.


title: Keski-Andien intiaanikulttuurit

text:
Ensimmäisten Keski-Andien asukkaiden yhteisöt noudattivat ikivanhaa kivikautista vuosikiertoa: liikuttiin kalojen, riistan ja muun ravinnon perässä vuodenaikojen mukaan kiertäen tiettyä aluetta. Noin 8500-6500 eaa. harrastettiin mm. chilipippurin ja papujen puutarhaviljelyä, mistä on jäänteitä Guitarreron luolassa. Keski-Andeilla syntyi kiinteitä kalastukseen ja puutarhaviljelyyn pohjautuvia kyliä noin 5000 eaa. Laama ja alpakka kesytettiin noin 4300-3000 eaa.
Metsästyksen merkitys väheni 5000-3300 eaa., ja kalastuksen ja kasvien hyödyntäminen lisääntyi.


title: Keski-Andien intiaanikulttuurit

text:
Ehkä jo 4800 eaa., viimeistään noin 4000-3200 eaa. alettiin viljellä maissia, muttei se ollut yleistä. Pohjois-Perun Cajamarcan alueen Zaña-joen laaksosta Nanchocista on löydetty varhaisia kastelukanavia noin kuudentuhannen vuoden takaaja suunnilleen samoihin aikoihin sinne rakennettiin kaksi pitkulaista maakumpua, jotka lienevät liittyneet varhaisiin uskonnollisiin uhrirituaaleihin ja yhteiskunnan jakautumiseen kahteen ryhmään. Noin 3500 vuotta eaa. Anconissa ja Chilcassa viljeltiin puuvillaa ja asuttiin kiviseinäisten, ruokokattoisten talojen muodostamissa kylissä.
Noin 5000 vuotta sitten Perun ilmasto muuttui kuivemmaksi ja viileämmäksi, ja asutus siirtyi jokilaaksoihin.


title: Keski-Andien intiaanikulttuurit

text: Varhaiset temppelikeskukset syntyivät lähinnä Perun rannikoille ja jokilaaksoihin noin 3100-2600, näitä olivat mm Caral jossa oli tuhansia asukkaita.


title: Keski-Andien intiaanikulttuurit

text: Saviastioiden valmistamisen taito levisi Peruun pohjoisesta Ecuadorista ja Kolumbiasta noin 2000 eaa. Siitä alkoi varhaiskeraaminen kausi eli ns. alkujakso, jolloin tehtiin paljon suuria U:n muotoisia temppeleitä, jotka liittynevät moninaisiin uhrirituaaleihin, kenties ihmisuhreihinkin. Aika oli sotaista. Asutuskeskukset olivat suuria. Tunnetuin niistä on Cerro Sechin Casmajoen laaksossa.


title: Keski-Andien intiaanikulttuurit

text: Keski-Andien varhainen horisontti noin 900-200 eaa. oli Perun intiaanikulttuurien historiassa kausi, jolloin Chávinkulttuuri levittäytyi laajalle alueelle. Muita ajan kulttuureja olivat Paracas Etelä-Perun rannikolla, Cupisnique Pohjois-Perun rannikolla, Sechura ja Ancón.


title: Keski-Andien intiaanikulttuurit

text: Rannikon keskukset heikkenivät ja romahtivat noin 1000-700 eaa. ehkä kuivuuden takia. En Nino-ilmiö näyttää voimistuneen samoihin aikoihin noin 1200-800 eaa. Chavín oli ensimmäinen laaja kulttuuriaalto vuoristossa noin 1000 eaa. jonka leviäminen saattoi liittyä voimakkaaseen maissiin terassiviljelyyn. Näihin aikoihin maissi tuli merkittäväksi ravinnon lähteeksi koko Perussa. Samaan aikaan kangaspuut yleistivät ja metallien käsittelytaito kehittyi, kullan rinnalle tuli muita metalleja. Metalli ei ollut vieläkään yleistä. Chavínin hajottua syntyi paikalliskulttuureja, mm. Pohjois-Perun rannikon Moche. Se tunnetaan muun muassa taitavasti tehdyistä saviastioista ja metallitöistään.


title: Keski-Andien intiaanikulttuurit

text: Keski-Andien varhainen välikausi n. 200-600 jaa. oli Perun intiaanikulttuurien historiassa kausi, jolloin laajan Chávinkulttuurin vaikutus oli päättynyt. Niinpä Perun rannikolla ja sisämaassa oli lukuisia paikallisia kulttuureja: Moche, Nazca, Liman kulttuuri, Virú, Vicús, Pucará, Recuay, Huarpa, Salinar, Gallinazo, Pichiche, Piura, Gorbanzai ja Cajamarcan kulttuuri. Kausi päättyi Tiwanakun ja Warin suurten yhtenäiskulttuurien nousuun.


title: Keski-Andien intiaanikulttuurit

text: Keski-Andien keskihorisontti 600–1000 jaa. oli muinainen kausi, jolloin Perussa ja Boliviassa levittäytyi kaksi suurta intiaanivaltiota, Tiwanaku ja Wari. Nämä on löydetty arkeologisissa kaivauksissa ja ajoitetu summittaisesti. Wari levisi lähinnä nykyisessä Perussa, ja Tiwanaku Pohjois-Bolivian Andien ylätasangoilla. Wari levisi myös Perun rannikolle Mochen alueelle, ja etelään Nazcan seuduille. Tiwanakun ja Warin lisäksi muita ajan keskuksia olivat Piura ja Gorbanzai.


title: Keski-Andien intiaanikulttuurit

text: Tiwanakun ja Warin suhdetta ei tunneta. Usein on väitetty niiden olleen vihollisvaltioita ja tai muuten kilpailijoita. On jopa väitetty Warin vallaaneen ainakin vähäksi aikaa Tiwanakun. Tiwanaku ja Wari romahtivat tuntemattomasta syystä äkkiä noin vuosien 950-1100 välillä. Yhtenä syynä kulttuurien luhistumiseen on pidetty keskiajan lämpökauden päättymiseen liittynyttä kylmenemistä ja kuivumista, joka tuhosi peltoja ja aiheutti nälänhätää. Tämä olisi luhistanut keskusvallan. Mutta on epäilty myös vieraiden valloittajaknsojen saapumista alueelle.


title: Keski-Andien intiaanikulttuurit

text: Keski-Andien myöhäinen välikausi oli Perun muinaisten intiaanikulttuurien historiassa ajanjakso 1000 jaa. - 1476. Tällöin Andien vuorialueen suuret valtiot Tiwanaku ja Wari olivat luhistuneet, ja inkavaltio vasta odotteli nousuaan.


title: Keski-Andien intiaanikulttuurit

text: Niinpä rannikolla ja ylämaassa kukoisti monia paikallisia kulttuureja. Niitä olivat Lambayeque, Chancay, Chincha, Chimú, Chancaliitto, Chachapoyat, Reinos Altiplánicos, Etnias Andinas.


title: Keski-Andien intiaanikulttuurit

text: Vuoden 1000 jälkeen metallinkäsittelytaito todella yleistyi Perussa.


title: Keski-Andien intiaanikulttuurit

text: Noin 1200 luonnonantimiltaan rikkaaseen Cuzcon laaksoon syntyi pieni kuningaskunta, joka valtasi alueita lähistöiltä 1300-luvulla. 1400-luvun puolivälin jälkeen voimakkaat inkahallitsijat Pachacutec ja Topa Inca laajensivat tämän inkavaltion suurvallaksi, joka ulottui Pohjois-Boliviasta Ecuadoriin asti. Inkat loivat tiukan keskusjohtoisen valtion, jota johti Auringon jumalan "Inti"n poikana pidetty hallitsija.


title: Keski-Andien intiaanikulttuurit

text: Keski-Andien myöhäinen horisontti vuosina 1476-1534 Perun seudun intiaanikulttuurien historiassa oli kausi, jolloin inkojen suurvalta levittäytyi laajalle alueelle Andeilla ja rannikoilla. Inkojen kanssa kilpaili Perun pohjoisrannikolla Chimor eli Chimú. Pohjoisessa vuoristossa oli chachapoya-intiaaneja. Etelässä inkat valloittivat Chancayn ja Chinchan pienet rannikon valtiot. Kahden inkahallitsijan, Pachacutin (1438–1471) ja Tupac Inca Yupanquin ("Topa Incan") (1471–1493) valloitusretket tekivät inkavaltiosta valtavan.


title: Keski-Andien intiaanikulttuurit

text: Muita tuon ajan keskuksia olivat Cajamarca, Chiribaya, Chucuito, Huaman Huilca, Ilo, Qotu Qotu, Pacacocha, Palli Marca, Piura, Sican, Tajaraca.


title: Keski-Andien intiaanikulttuurit

text: Sisällissota oli heikentänyt inkoja, kun konkistadori Francisco Pizarro saapui valtaamaan inkojen valtakunnan vuonna 1531.


title: Keski-Andien intiaanikulttuurit

text: Túpac Amaru II johti intiaanien kapinaa espanjalaisten valtaa vastaan 1780, mutta kapina kukistettiin.


title: Keski-Andien intiaanikulttuurit

text: Itsenäistymisen jälkeen espanjalaisten plantaasit siirtyivät heidän amerikkalaisissa syntyneille jälkeläisilleen. Alkuperäisväestön olot eivät juuri parantuneet. Maaseutuväestön olot paranivat vasta maareformien myötä Boliviassa 1953, Perussa 1969.


title: Keski-Andien intiaanikulttuurit

text: Ketsua on nykyisin toinen Perun virallisista kielistä. Useimmat Perun intiaanit osaavat ketsuaa, mutta aimara on monen äidinkieli varsinkin maan eteläosassa. Ketsuan ja aimaran kielellä on nyt alettu kirjoittaa kirjallisuutta.


title: Keski-Andien intiaanikulttuurit

text: Monet Perun intiaanit sekoittavat katolisuuteen alueen vanhoja perinteitä, esimerkiksi Inti Raymin juhlaa kesäpäivänseisauksen aikaan vietetään nykyisin Pietarin ja Paavalin muistoksi.


title: Keski-Andien intiaanikulttuurit

text: Keski-Andien historiassa vuorottelevat horisontit, joiden aikana sama arkeologinen vaihe näkyy laajalla alueella, ja välikaudet, jolloi kulttuuri on ollut pirstaloituneempaa. Taulukossa on osa Keski-Andien alueella vaikuttaneista kulttuureista.


title: Gisele Bündchen

text: Gisele Caroline Bündchen (s. 20. heinäkuuta 1980 Três de Maio, Rio Grande do Sul) on brasilialainen supermalli. Hän toimii yli kahdenkymmenen tuotteen mainoskasvona, useiden huippusuunnittelijoiden mallina ja on esiintynyt tärkeimpien muotilehtien kansikuvissa.


title: Gisele Bündchen

text: Bündchen syntyi Três de Maion kaupungissa, Brasiliassa, vuonna 1980. Hänen vanhempansa Valdir Reinoldo Bündchen ja Vânia Nonnenmacher Bündchen ovat saksalaista alkuperää; suvun esivanhemmat muuttivat Brasiliaan 1800-luvun lopulla. Bündchenilla on viisi sisarta: Raquel, Graziela, Gabriela, Rafaela ja nuorempi kaksoissisar Patrícia. Vaikka Bündchenin vanhemmat puhuvat sujuvaa saksaa, Giselen äidinkieli on portugali.


title: Gisele Bündchen

text: Teini-ikäisenä Bündchen muutti New Yorkiin, jossa hän teki catwalk-debyyttinsä New Yorkin muotiviikoilla, ja nousi välittömästi karismansa ansiosta päättävien muotitahojen tietoisuuteen. Nykyään hän on yksi kuumimpia nimiä muotimaailmassa. Bündchen on esiintynyt muun muassa Dolce & Gabbanan, Calvin Kleinin ja Louis Vuittonin kasvona. Hän on myös poseerannut ainakin Voguen, Marie Clairen, Rolling Stonen ja Arenan kansikuvissa.


title: Gisele Bündchen

text: Vuonna 2005 yhdysvaltalainen Forbes-talouslehti luokitteli Bündchenin maailman parhaiten ansaitsevaksi malliksi, koska hän oli ansainnut vuodessa 15,2 miljoonaa dollaria.


title: Gisele Bündchen

text: Bündchenilla on oma sandaalimallistonsa nimeltä "Ipanema Gisele Bündchen" yhteistyössä kenkävalmistaja Grendenen kanssa. Hän omistaa lisäksi eteläisessä Brasiliassa sijaitsevan Palladium Executive -hotellin.


title: Gisele Bündchen

text: Bündchen on näytellyt elokuvissa "Taxi" (2004) ja "Paholainen pukeutuu Pradaan" (2006).


title: Gisele Bündchen

text: Bündchen seurusteli pitkään näyttelijä Leonardo Di Caprion kanssa, mutta pari erosi marraskuussa 2005. Pian eron jälkeen Bündchen alkoi seurustella lainelautailija Kelly Slaterin kanssa, ja suhde kesti heinäkuuhun 2006 asti. Bündchen avioitui 26. helmikuuta 2009 amerikkalaisen jalkapallon pelaajan Tom Bradyn kanssa. 8. joulukuuta 2009 hän synnytti Bostonissa parin esikoislapsen, joka nimettiin Benjamin Rein Bradyksi. Bündchen on myös äitipuoli Bradyn edellisestä suhteesta syntyneelle pojalle.


title: Pocahontas

text: Pocahontas (s. 1595 – 21. maaliskuuta 1617) oli pohjoisamerikkalainen intiaanityttö, joka auttoi siirtolaisia perustamaan ensimmäisen englantilaisen siirtokunnan nyky-Yhdysvaltojen alueelle. Hänen isänsä oli powhatanien liittokunnan päällikkö Wahunsunacock, jonka poliittinen valta ylettyi lähes kaikkiin Virginian itäisiä rannikkoalueita (silloiselta nimeltään Tenakomakah) asuttaviin algonkin-kielisiin heimoihin.


title: Pocahontas

text: Kristinuskoon kastamisen jälkeen Pocahontas sai nimen Rebecca ja avioitumisensa jälkeen hänestä tuli Rebecca Rolfe. Matkustettuaan miehensä kanssa Lontooseen vuonna 1616 Pocahontas saavutti suuren suosion kuningas Jaakko I:n hovissa ja hänen nimensä tuli tunnetuksi ympäri Englantia. Vain hieman yli 20-vuotiaana Pocahontas kuoli äkillisesti laivamatkalla Englannista Virginiaan. Seuraavien vuosisatojen aikana hänestä tuli eräs amerikkalaisista legendoista ja maailman tunnetuin intiaaninainen.


title: Pocahontas

text: Pocahontas syntyi Virginian rannikolla powhatanien pääkylän Werowocomocon ylimmän päällikön Wahunsunacockin tyttärenä noin vuonna 1595. Pocahontasin alkuperäinen nimi oli Amonute tai Matoaka. Jo lapsena hän sai Pocahontas-lempinimen (vapaa suomennos ”leikkisä pikkutyttö”, joskus myös ”pikku häirikkö”), joka juontui hänen kujeilevasta luonteestaan. Pocahontasin varhaiset vaiheet ovat pääosin tuntemattomia, mutta joitakin seikkoja hänen lapsuudestaan voidaan päätellä powhatanien kulttuurin perusteella. Päällikkösukujen lasten tavoin hän oli enemmän silmälläpidon alaisena kuin muut lapset. Pocahontas oli menettänyt äitinsä syntyessään ja hänestä oli tullut isänsä lempilapsi. Joidenkin lähteiden mukaan Pocahontasista koulutettiin eräänlaista tulevaa powhatanien "priesea", papitarta.


title: Pocahontas

text: Kun englantilaiset uudisasukkaat saapuivat toukokuussa 1607 Virginiaan ja aloittivat siirtokunnan rakentamisen, Pocahontas oli noin 12-vuotias. Yksi johtavista uudisasukkaista tutkimusmatkailija John Smith kertoi tavanneensa tuolloin Pocahontasin, joka oli isänsä lähettämänä tullut tervehtimään vieraita.


title: Pocahontas

text: Smithin kertomuksen mukaan joukko powhatan-sotureita sieppasi hänet joulukuussa 1607 ja kuljetti Werowocomocoon. Siellä hänet asetettiin makaamaan kivelle odottamaan nuijilla varustettujen soturien toimeenpanemaa teloitusta. Juuri ennen teloitusta Pocahontas astui esiin paikalle kerääntyneiden katselijoiden joukosta. Tyttö heittäytyi Smithin päälle ja pelasti tämän varmalta kuolemalta.


title: Pocahontas

text: Keväällä 1608 Pocahontas tuli tervehtimään edellisena vuonna perustetun Jamestownin siirtokunnan asukkaita. Hänen seurassaan ollut soturi kertoi siirtolaisille päällikkö Wahunsunacockin lähettäneen tyttärensä matkaan merkiksi siitä luottamuksesta, jota powhatanit tunsivat englantilaisia kohtaan. Britit näkivät Pocahontasin hyvin tärkeänä henkilönä, koska tämä oli powhatanien vaikutusvaltaisimman päällikön tytär. Vierailun päätteeksi englantilaiset suostuivat vapauttamaan aiemmin vangeiksi ottaneensa powhatan-soturit.


title: Pocahontas

text: Tämän jälkeen Pocahontas vieraili usein Jamestownissa pelaamassa erilaisia pelejä asukkaiden kanssa. Nälänhädän yllättäessä siirtokunnan Pocahontas ja hänen kansansa auttoivat parhaansa mukaan siirtolaisia tuomalla näille ruokaa, joka pelasti monet uudisasukkaat nälkäkuolemalta. Englantilaisten asutuksen laajentuminen kuitenkin alkoi huolestuttaa Virginian rannikon intiaaneja ja välit siirtokuntaan huononivat. Pocahontas sen sijaan säilytti hyvät suhteensa siirtolaisiin.


title: Pocahontas

text: Talvi 1608–1609 osoittautui vaikeaksi powhatanien ja Virginian siirtokunnan välisille suhteille. Kuiva kesä oli vähentänyt merkittävästi intiaanien satoja, eivätkä he halunneet lähettää Pocahontasin mukana ruokaa Jamestowniin. Lisäksi tytön isä oli poliittisen vaikutusvaltansa avulla kieltänyt Virginian heimoja käymästä kauppaa uudisasukkaiden kanssa. Siirtokunnan päämieheksi valittu Smith suunnitteli hyökkäystä powhatanien pääkylään, mutta ei toteuttanut aikomustaan saatuaan neuvotteluviestin Pocahontasin isältä. Tämä oli mieltynyt eurooppalaisten kauppatavaroihin ja vaati musketteja, miekkoja ja muita aseita vastineeksi ruokatarvikkeista. Smith otti mukaansa joukon siirtolaisia ja teki vierailun Werowocomocoon. Hieman myöhemmin hän lähetti osan miehistään rakentamaan päällikölle eurooppalais-tyylisen talon, jota tämä oli vaatinut. Siirtolaiset lahjoittivat Pocahontasin isälle myös kuparisen kruunun ja nimittivät hänet kuningas Powhataniksi. Tämä oli kuitenkin kiinnostuneempi muista lahjoista, eikä halunnut kantaa kruunua.


title: Pocahontas

text: Jännite powhatanien ja siirtolaisten välillä jatkui kauppasuhteista huolimatta. Kuningas Powhatan nosti maissin hintaa jatkuvasti saadakseen kansalleen vaihtokaupassa yhä enemmän eurooppalaisia aseita.. Smithin yrittäessä pitää kauppahinnat aiemmalla tasolla intiaanit saartoivat uudisasukkaiden asutuksen. Brittien tarttuessa aseisiinsa powhatanit vetäytyivät ja Pocahontasin isä lähetti viestin, jossa sanoi Smithin tulkinneen väärin intiaanien aikeita. Myöhemmin Pocahontas ilmestyi keskellä yötä Smithin majapaikkaan ja varoitti, että hänen isällään oli tarkoitus surmata Smith ja tämän seurue. Asiansa kerrottuaan Pocahontas juoksi pois yhtä nopeasti kuin oli ilmestynyt.


title: Pocahontas

text: Pocahontasin antaman varoituksen jälkeen Smithin seurue jätti majapaikkansa. Saman kevään aikana kuningas Powhatan pystytti uuden pääkylän sisämaahan etäämmälle siirtokunnasta.


title: Pocahontas

text: Syksyllä 1609 Smith haavoittui ruutiräjähdyksessä ja matkusti Englantiin sairaalahoitoon hyvästelemättä Pocahontasia. Kun tyttö tuli seuraavan kerran Jamestowniin, uudisasukkaat uskottelivat tälle, että Smith oli kuollut. Pocahontas uskoi kuulemaansa ja lopetti vierailunsa Jamestownissa. Hyvin pian Smithin matkustamisen jälkeen Pocahontasin kerrotaan menneen naimisiin Kocoum-nimisen powhatan-soturin kanssa. Avioliitosta ei kuitenkaan ole pitäviä todisteita sen enempää kuin Pocahontasin ja Smithin väitetystä rakkaussuhteesta.


title: Pocahontas

text: 1610-luvun ensimmäisinä vuosina powhatanien ja siirtolaisten välit kiristyivät äärimmilleen. Kummatkin osapuolet tekivät useita iskuja toistensa asutuksille ja omaisuutta tuhottiin molemmin puolin. Uhrien määrät jäivät tuntemattomiksi. Pocahontasin vaiheista seuraava maininta on vuodelta 1613, jolloin hän asui potowomackien kylässä Potomacin varrella noin sadan kilometrin päässä Werowocomoconista. Kuningas Powhatan oli lähettänyt tyttärensä turvaan englantilaisilta, joiden huhuttiin suunnittelevan Pocahontasin sieppausta. Huhu osoittautui oikeaksi, sillä siirtokuntien päättäjät halusivat Pocahontasin panttivangikseen estääkseen täten tytön isää lähettämästä liittokuntansa sotureita tuhoamaan uudisasutuksia. Kapteeni Samuel Argallin johtama etsintäpartio jäljitti tytön piilopaikan ja sieppasi hänet.


title: Pocahontas

text: Sieppaajat lupasivat vaihtaa Pocahontasin intiaanien ottamiin englantilaisiin vankeihin sekä varastettuihin aseisiin. Päällikkö Powhatan suostui vapauttamaan vangit, mutta englantilaiset pettyivät palautettujen aseiden määrään. Tämä johti vaikeaan pattitilanteeseen. Pocahontasia ei laskettu vapaaksi, vaan häntä pidettiin vankina Henricusin kylässä nykyisen Richmondin lähellä seuraavan vuoden ajan. Pocahontasin saama kohtelu oli ystävällistä. Englantilainen pappi Alexander Whitaker perehdytti hänet kristinoppiin ja opetti hänelle englannin kieltä. Pocahontasista tuli anglikaani ja hänet kastettiin Rebeccaksi.


title: Pocahontas

text: Maaliskuussa 1614 pattitilanne lopulta purkautui yhteenottoon satojen englantilaisten ja powhatan-sotureiden kesken Pamunkeyjoella. Joenrantaan kerääntyneet intiaanit tervehtivät brittejä ivahuudoin ja ampuivat nuolikuuron näitä kohti. Pienen kahakan jälkeen britit tunkeutuivat powhatanien uuteen pääkylään Matchcotiin. Suuri joukko powhataneita uhkasi heitä, mutta ei ryhtynyt väkivaltaisuuksiin. Kaksi kuningas Powhatanin poikaa vaati nähdä vangitun sisarpuolensa elossa ja vahingoittumattomana. Nähtyään Pocahontasin voivan hyvin pojat taivuttivat isänsä solmimaan rauhan siirtokunnan kanssa. Englantilaiset suostuttelivat Pocahontasin puhumaan omalle kansalleen. Pocahontas kuitenkin moitti heille sitä, kuinka oma isä oli asettanut hänet vähempiarvoiseksi kuin ”vanhat miekat, ampuma-aseet ja kirveet”. Hän ilmaisi samalla halunsa elää mieluummin englantilaisten kanssa.


title: Pocahontas

text: Asuessaan vielä Henricusissa Pocahontas tapasi John Rolfen, jonka englantilainen vaimo oli kuollut. Rolfe oli onnistunut luomaan tupakkaviljelmän Virginiaan ja vietti paljon aikaansa hoitaen viljelyksiään. Hän oli uskonnollinen mies, jolla oli suuria tunnontuskia naida pakanallinen nainen. Pitkässä kirjeessään käskynhaltijalle hän ilmaisi rakkautensa Pocahontasiin sekä uskomuksensa siihen, että kykeni pelastamaan tämän sielun. Hän myös vannoi, ettei avioliittoa solmittu ”aistillisesta intohimosta” vaan ”siirtokunnan parhaaksi”. Pocahontasin tunteista Rolfea tai avioliittoa kohtaan ei ole tietoa. Heidät vihittiin huhtikuun 5. päivänä 1614. Samalla avioliitto sinetöi rauhan powhatanien ja Virginian siirtokunnan välillä. Intiaanit opettivat Rolfelle kaiken tupakanviljelystä ja koko Virginian siirtokunnan vauraus nojasi vuosien ajan tupakan viennin varaan.


title: Pocahontas

text: Pocahontas muutti miehensä kanssa asumaan tämän viljelyksille Varinan farmeille. He saivat pojan, Thoman Rolfen, 30. tammikuuta 1615. Heidän avioliittonsa ei tuonut kaikkia siepattuja englantilaisia takaisin, mutta se toi rauhan powhatanien ja englantilaisten välille vuosikausiksi.


title: Pocahontas

text: Virginian siirtokuntien kehittäjät huomasivat, että asukkaiden houkutteleminen epävakaille maille ei ollut helppoa. He päättivät käyttää Pocahontasia houkutuslintuna sekä todisteena siitä, kuinka Uuden maailman alkuperäiskansat ovat sivistettävissä. Vuonna 1616 Rolfe ja Pocahontas matkustivat Englantiin. Heitä seurasi 11 powhatania, muun muassa Pocahontasin sisarpuoli Mattachanna ja tämän aviomies Tomocomo, joka oli muista poiketen maalannut kasvonsa ja vartalonsa kansansa perinteisen tavan mukaan ja pukeutunut lannevaatteeseen ja turkistakkiin. Matkan kustansi sir Thomas Dale, joka oli lumoutunut Pocahontasin syntyperästä ja piti häntä aitona intiaaniprinsessana. Seurue saapui Plymouthiin 12. kesäkuuta ja jatkoi matkaansa vaunuilla Lontooseen 16. kesäkuuta. Pocahontas sai tietää John Smithin olevan vielä elossa kuultuaan tämän kirjoittaneen kirjeen kuningatar Anna Tanskalaiselle. Kirjeessään Smith toivoi, että Pocahontasia kohdeltaisiin kuninkaallisena vierailijana, sillä jos häntä kohdeltaisiin huonosti, Pocahontasin rakkaus englantilaisia ja kristinuskoa kohtaan saattaisi sammua.


title: Pocahontas

text: Pocahontasia viihdytettiin useilla sosiaalisilla tilaisuuksilla. Hänet ja Tomocomo vietiin 5. tammikuuta 1617 kuninkaan eteen Whitehallin palatsiin katsomaan Ben Jonsonin "The Vision of Delight" -näytelmää. Pocahontas ja Rolfe asettuivat asumaan Brentfordin esikaupunkialueelle joksikin aikaa, kuten myös Rolfen lapsuudenkotiin Heacham Halliin, Norfolkiin. Alkuvuodesta 1617 John Smith vieraili heidän luonaan. Smithin sanojen mukaan Pocahontas tervehti häntä häveliäästi, mutta ei sanonut sanaakaan, vaan kääntyi pois ja piilotti kasvonsa syvän hämmennyksen vallassa.


title: Pocahontas

text: Joitakin tunteja myöhemmin Pocahontas suostui puhumaan. Hän muistutti kaikesta huomaavaisuudesta, jota hän oli osoittanut Smithiä kohtaan, ja kuinka Smith oli luvannut kaiken, mikä oli hänen, olevan myös powhatanien. Pocahontas myös hämmensi Smithiä kutsumalla tätä isäkseen samoin kuin Smith itse oli kutsunut tytön isää tavatessaan tämän muukalaisena Virginiassa. ”Et pelännyt tulla isäni maahan aiheuttamaan pelkoa hänelle ja hänen kansalleen, mutta nyt pelkäät, koska kutsun sinua isäksi? Mutta jos sinä kutsut minua lapseksesi niin minä tulen olemaan aina sinun maanmiehesi.” Hän myös kertoi, kuinka intiaanit olivat luulleet Smithin kuolleen, mutta päällikkö oli pyytänyt Tomocomoa etsimään häntä, koska ”Smithin maanmiehet valehtelevat paljon”.


title: Pocahontas

text: Maaliskuussa 1617 Pocahontas ja hänen seurueensa lähtivät purjehtimaan kohti Virginiaa. Laiva ei vielä ollut ehtinyt pois Thamesjoelta, kun Pocahontas sai äkillisen kouristuskohtauksen ruokailun jälkeen. Hänen sisarensa Mattachanna haki nopeasti Rolfen paikalle, mutta heidän saapuessaan Pocahontasin luo tämä oli jo kuollut. Englantilaisten aikalaisten mukaan kuolinsyy jäi epäselväksi.


title: Pocahontas

text: Pocahontas kuljetettiin maihin Gravesendissa, ja haudattiin paikalliselle kirkkomaalle 21. maaliskuuta 1617. Pocahontas oli kuollessaan 22-vuotias. Hautapaikasta ei ole tietoa, mutta hänelle on pystytetty patsas Pyhän Yrjön kirkon maalle. Myös Pocahontasin poika Thomas sairastui ja jäi setänsä hoitoon Englantiin lähes kahden vuosikymmenen ajaksi.


title: Pocahontas

text: Virginiaan saavuttuaan Pocahontasin seurueeseen kuuluneet powhatanit kertoivat Pocahontasin isälle, että hänen tyttärensä oli murhattu. Pocahontasin terveys oli ollut hyvä ja hänen äkillinen kuolemansa ruokailun jälkeen sai intiaanit uskomaan, että Pocahontas oli myrkytetty. Kuningas Powhatan otti tiedon raskaasti ja kuoli vuotta myöhemmin.


title: Pocahontas

text: Pocahontasin kuoleman jälkeen hänestä julkaistiin useita tarinoita, jotka perustuivat vain löyhästi todellisuuteen. Monet historioitsijat ovat ihmetelleet, miksi Smith ei maininnut vuonna 1608 kirjoittamassaan "True Relation" -kirjassa mitään Pocahontasin suorittamasta hengenpelastuksesta, vaan kertoi asiasta vasta vuonna 1616 lähettämässään kirjeessään kuningatar Annalle. Dramaattisen tapauksen puuttumista kirjasta on perusteltu sillä, että kirjan englantilainen kustantaja poisti tapausta käsittelevän kohdan, koska pelkäsi sen julkistamisen lannistavan siirtolaisten halun muuttaa Virginiaan.


title: Pocahontas

text: Vasta Smithin kolmas kirja "General Historie, Book III", joka julkaistiin 1624, kertoi Pocahontasin urotyöstä kolmella eri sivulla. Tämä ”historia” kirjoitettiin seitsemän vuotta Pocahontasin kuoleman jälkeen ja kaksi vuotta tämän miehen kuoleman jälkeen. Myös lähes kaikki Jamestownin varhaisista siirtolaisista olivat jo vainajia, eivätkä olleet kiistämässä Smithin uuden version tapahtumia. Tosin vuonna 1612 julkaistu Smithin "The Preceedings" (eri kirjoittajien kokoelma) sisältää kahden kirjailijan mainintoja intiaaniprinsessan vierailuista Jamestownissa. ”Tyttö oli noin 13–14 vuotias ja silminnähden kunnioitti paljon kapteeni Smithiä.”


title: Pocahontas

text: Myöhempien aikojen kirjallisuus toi uudelleen esiin Pocahontasin ja kapteeni Smithin välille rakennetun dramaattisen rakkaustarinan, jonka todenperäisyys on vailla pitäviä lähteitä. Suurelle elokuvayleisölle Pocahontas tuli tutuksi Disneyn 1990-luvun piirroselokuvissa "Pocahontas" ja "Pocahontas II – matka uuteen maailmaan". Disneyn elokuvat aiheuttivat monia vastareaktioita historian tutkijoissa, jotka yrittivät levittää todellista tietoa Pocahontasista. Vuonna 1999 valmistui samaa aihetta käsittelevä draamaelokuva "" ja vuonna 2005 Terrence Malickin ohjaama "The New World", joka keskittyi Virginian siirtolaisasutukseen ja Pocahontasin (ei nimetty) ja Smithin rakkaustarinaan.


title: Pocahontas

text: Pocahontasin kunniaksi on nimetty useita kaupunkeja, paikkoja ja piirikuntia muun muassa Alabamassa, Illinoisissa, Iowassa ja Länsi-Virginiassa. Lisäksi hänen nimensä on annettu neljälle Yhdysvaltain laivaston alukselle.


title: Mielipide

text: Mielipide on yksilön subjektiivinen näkemys jostain asiasta. Varsinkin poliittisessa toiminnassa jonkin joukon mielipiteen selvittämiseksi tehdään tilastollisesti käsiteltäviä kyselyjä eli mielipidetiedusteluja eli gallupeja. Mielipiteen vapaus ja oikeus ilmaista mielipiteensä julkisesti kuuluvat perusoikeuksiin.


title: Zimmermann-sähke

text: Zimmermann-sähke oli koodattu viesti Saksan ulkoasiain sihteeriltä Arthur Zimmermannilta Saksan Meksikon suurlähettiläälle Heinrich von Eckardtille 16. tammikuuta 1917 eli ensimmäisen maailmansodan aikana. Sähkeessä kehotettiin suurlähettilästä ehdottamaan Meksikon hallitukselle liittoutumista Yhdysvaltoja vastaan. Britit saivat viestin kuitenkin haltuunsa ja sen sisällön puretuksi. Viestin sisältö nopeutti Yhdysvaltojen mukaan tuloa ympärysvaltojen puolelle sotaan Saksaa vastaan.


title: Zimmermann-sähke

text: Sähkeen taustalla on ajatus, että Meksikolla olisi halua vallata Yhdysvalloilta kolme osavaltiota (Teksas, Arizona ja New Mexico), jotka se oli menettänyt Yhdysvalloille 1800-luvulla. Sähkeessä Meksikolle ehdotettiin liittoutumista Saksan kanssa Yhdysvaltoja vastaan, samalla kun Saksa ylläpitäisi Yhdysvaltoihin neutraalit suhteet, jotta Yhdysvallat ei liittyisi Euroopan sotaan. Jos tämä suunnitelma epäonnistuisi, liittoumaan taivuteltaisiin mukaan myös Japani. Saksa lupasi hyökkääjille taloudellista tukea.


title: Zimmermann-sähke

text: Meksikon presidentin Venustiano Carranzan valtuuttamat kenraalit vastustivat ajatusta kolmen osavaltion takaisin valtaamisesta useista syistä: tulevaisuudessa rajakiistat Yhdysvaltojen kanssa tulisivat todennäköisesti jatkumaan, alueelle vakiintunutta amerikkalaista väestöä olisi vaikea sulauttaa meksikolaiseen väestöön, eikä Saksan tuen jatkuvuuteen luotettu, jos puhkeaisi kapinoita. Carranza hylkäsi Zimmermannin ehdotuksen 14. huhtikuuta 1917, jolloin Yhdysvallat oli jo julistanut Saksalle sodan.


title: Ian Rush

text: Ian James Rush MBE (s. 20. lokakuuta 1961 Flint, Wales) on walesilainen jalkapalloilija, pelipaikaltaan hyökkääjä.


title: Ian Rush

text: Rush aloitti ammattilaisuransa vuonna 1979 Chester Cityssä. Sieltä hän siirtyi yhden kauden jälkeen Liverpooliin, missä vietti suurimman osan urastaan yltäen useisiin huippusaavutuksiin. Kauden 1987–1988 hän pelasi Italiassa Juventuksessa, mutta palasi takaisin Liverpooliin, missä pelasi aina vuoteen 1996 saakka. Liverpoolissa Rush voitti liigamestaruuden ja Liigacupin viidesti, kolme kertaa FA Cupin ja kerran Euroopan Cupin. Hän pelasi joukkueessa 469 sarjaottelua ja teki 229 maalia. Vuonna 1984 hän sai Kultainen kenkä -palkinnon oltuaan Euroopan liigojen paras maalintekijä 32 maalillaan. Samana vuonna sekä pelaajat että toimittajat valitsivat hänet Englannin vuoden pelaajaksi.


title: Ian Rush

text: Liverpoolista Rush siirtyi kaudeksi 1996–1997 Leeds Unitediin, missä teki vain kolme maalia 36 ottelussa. Hän siirtyikin seurasta vapaalla siirrolla Newcastle Unitediin, missä kuitenkin jäi vaihtomiehen asemaan Alan Shearerin tervehdyttyä. Hän oli myös jonkin aikaa lainassa Sheffield Unitedissa. Hän pelasi urallaan vielä yhden kauden Wrexhamissa ja muutaman ottelun australialaisessa Sydney Olympicissä ennen lopettamistaan 38-vuotiaana. Walesin maajoukkueessa Rush pelasi urallaan 73 ottelua ja teki 28 maalia vuosina 1980–1996. Vuonna 2018 hän on edelleen Walesin maajoukkueen kaikkien aikojen toiseksi paras maalintekijä. Hän ei koskaan pelannut arvokisojen lopputurnauksessa.


title: Ian Rush

text: Elokuusta 2004 huhtikuuhun 2005 Rush toimi Chester Cityn managerina. 2005 hän hetkellisesti harkitsi paluuta pelikentille Walesin liigan Total Network Solutionsin riveihin. Vuonna 2006 hän pelasi Suomessa Fireball-turnauksen näytösottelussa Suomi - Muu maailma, ja teki myös yhden maalin.


title: Ian Rush

text: Rush valittiin English Football Hall of Fameen vuonna 2006.


title: Euroopan Kultainen kenkä

text: Kultainen kenkä on palkinto, joka annetaan Euroopan jalkapallon pääsarjojen parhaalle maalintekijälle. Palkinnon jakoi vuosina kausina 1967–1991 ranskalainen lehti L'Équipe. Kausina 1991–1996 parhaalle maalintekijälle antoi palkinnon Adidas ja kaudesta 1996-1997 alkaen Kultaista kenkää alkoi jakaa eurooppalaisten medioiden liitto European Sports Media.


title: Euroopan Kultainen kenkä

text: Ensimmäistä kertaa palkinto myönnettiin kaudelta 1967–1968. Tuolloin Kultaisen kengän sai yksinkertaisesti eniten maaleja Euroopan kansallisissa liigoissa tehnyt pelaaja. Vuosina 1991–1996 palkintoa ei jaettu, ja vuodesta 1996 lähtien käytössä on ollut kerroinsysteemi, jonka mukaan maalimäärät kerrotaan (jonka pohjalta myös eurocupien paikat jaetaan maittain) perustuvilla kertoimilla: in viiden parhaan maan pääsarjan maalit kerrotaan kahdella, sijoilla 6–21 kerrotaan 1,5:llä ja sijalta 22 ja alaspäin kerrotaan yhdellä. Tämän vuoksi palkinto ei enää aina mene eniten maaleja tehneelle pelaajalle.


title: Ratamoottoripyöräily

text: Ratamoottoripyöräily on asfaltoiduilla kilparadoilla moottoripyörillä ajettava kilpailulaji. Lajia hallinnoi kansainvälinen moottoripyöräliitto FIM ("Fédération Internationale de Motocyclisme"). Kaksipyöräisten ratamoottoripyöräilylajien nykymenestyjiä ovat muun muassa Valentino Rossi ja Dani Pedrosa. Sivuvaunuissa on suomalaisista kansainvälisesti menestynyt Pekka Päivärinta.


title: Ratamoottoripyöräily

text: Ratapyörät ovat moottoripyöriä, jotka on tarkoitettu vain ja ainoastaan ratamoottoripyöräilyyn. Ratamoottoripyörissä käytetään ainutlaatuista teknologiaa, jota ei tavallisissa pyörissä käytetä. Tehokkaimmat nykyään valmistettavat kaksitahtiset kilpapyörät ovat 250-kuutioisia, ja ne saavuttavat jo yli 100 hevosvoiman tehon. Tehokkaimmat nelitahtiset kehittävät jopa 265 hevosvoimaa ja lähes 350 km/h huippunopeuden sekä räjähtävän kiihtyvyyden; 0–200 km/h kiihtyvyyteen kuluu aikaa noin neljä sekuntia. Kuutiotilavuuden laskettua 800 kuutioon tehot putosivat noin 220 hevosvoimaan, mutta myös paino laski, jolloin suorituskyky parantui tietyillä osa-alueilla. Nopeimmat maantiepyörät saavuttavat tämän nopeuden noin kahdeksassa sekunnissa. Vertailun vuoksi esimerkiksi Dodge Viperilla kuluu samaan kiihdytykseen 14,5 sekuntia.


title: Ratamoottoripyöräily

text: Ratamoottoripyöräilyn maailmanmestaruudesta ajetaan MotoGP:n Moto3- ja Moto2- sekä MotoGP-luokassa, sarjavalmisteisiin pyöriin perustuvissa Superbikessa ja Supersportissa sekä sivuvaunuluokissa. Monet ratamoottoripyöräilyn huippuammattilaiset ovat aloittaneet kilpa-ajamisen minimotoilla ja ovat sitä kautta päässeet lajin huippuosaajiksi. Vuonna 2010 250-kuutioisten luokka korvattiin uudella Moto2-luokalla, jossa käytetään pyöriä, joissa on Hondan toimittama 600-kuutioinen nelitahtinen moottori. Vuonna 2012 125-kuutioisten luokka korvattiin Moto3-luokalla, jossa käytetään 250-kuutioisia moottoripyöriä.


title: Moottoripyöräurheilu

text:
Moottoripyöräurheilu on nimitys erilaisille moottoripyörällä harjoitettaville urheilun lajeille. Suurinta osaa moottoripyöräurheilun lajeista hallinnoi Kansainvälinen moottoripyöräliitto FIM "(Fédération Internationale de Motocyclisme)". Renkaat ovat erikoisvalmisteisia. Renkaan pinnassa on liukuestepiikit, jotka takaavat turvallisen ja hallitun ajaminen jäällä. Liukuesteen (terästä) enimmäispituus on 28 mm mitattuna renkaan pinnasta tai liukuesteen muusta kiinnityspinnasta (piikkejä on takarenkaassa 200 ja eturenkaassa 160). Liukuesteitä ei saa kiinnittää eturenkaan oikealle puolelle siten, että ne ulottuvat renkaan oikean puoleisen leveimmän kohdan kautta vedetyn linjan ulkopuolelle. Jäärata, luonnon jäätä tai tekojäätä, on 400 m pitkä ja ajosuunta on vastapäivään
Yhden kilpailuerän kesto noin 60 sekuntia. Kilpailussa ajetaan yhteensä 16 erää, eli jokainen jokaista vastaan. 4 ajajaa kussakin erässä ajavat 4 kierrosta. 3, 2, 1, 0, pistelaskujärjestelmä on selkeän yksinkertainen.


title: Moottoripyöräurheilu

text:
Lajissa on ajettu henkilökohtaisesta maailmanmestaruudesta on vuodesta 1966 ja joukkuemestaruudesta 1979.
Vuoden 2007 henkilökohtainen maailmanmestari on Nikolai Krasnikov ja joukkuemestari Venäjä(Krasnikov/Bazeev/Bogdanov).


title: Musta torni III: Joutomaa

text: Musta torni III: Joutomaa () on Stephen Kingin Musta torni -sarjan kolmas osa. Alkuperäinen teos julkaistiin vuonna 1991 ja suomeksi "Joutomaa" ilmestyi vuonna 1993.


title: Musta torni III: Joutomaa

text: Kirjassa revolverimies Roland Deschain kärsii muistojensa jakaantumisesta, koska pelasti Jaken joutumasta omaan maailmaansa, mutta samalla muistaa Jaken olleen hänen mukanaan kappaleen matkaa. Eddien ja Susannahin avustamana hän vetää myös Jaken omaan maailmaansa, Eddien piirtämän oven läpi, joka johti Portinhaltijan hallitsemaan Kartanoon.


title: Musta torni III: Joutomaa

text: Kun Jake on vedetty Rolandin ja muiden revolverimiesten maailmaan, he tapaavat uuden tulokkaan, Jaken lemmikiksi ryhtyvän Oi-mäyriäisen, jatkavat sädettä noudattelevaa tietä synkkään Ludin kaupunkiin, josta pakenevat Blaine-junalla joutomaan halki.


title: Veronika Vossin kaipuu

text: Veronika Vossin kaipuu ("Die Sehnsucht der Veronika Voss") on Rainer Werner Fassbinderin vuonna 1982 ohjaama elokuva. Sen tarina perustuu saksalaisen näyttelijän Sybille Schmitzin elämään.


title: Veronika Vossin kaipuu

text: Hilmar Thaten esittämä urheilureportteri kiinnostuu näyttelijättärestä (Rosel Zech), joka on aikanaan ollut suuri tähti, mutta ei enää pysty esittämään yksinkertaistakaan repliikkiä. Reportteri alkaa epäillä, että Veronika Voss on lääkärinsä manipuloinnin kohteena.


title: Veronika Vossin kaipuu

text: "Veronika Vossin kaipuu" on 1930-luvun elokuvia jäljitellen kuvattu mustavalkoisesti. Ohjaaja Fassbinderin toiseksi viimeiseksi jäänyt elokuva sai ilmestyessään Berliinin elokuvajuhlien parhaan elokuvan Kultaisen karhun.


title: Balco

text: Bay Area Laboratory Co-operative (BALCO) on Burlingamessa, Kaliforniassa toimiva urheilulaboratorio, joka on erikoistunut urheilijoiden mineraali- ja hivenainetasojen arviointiin ja tarjoamaan näiden arvioiden pohjalta urheilijoille lisäravinteita. Myöhemmin paljastui, että laboratorio oli harjoittanut laajamittaista doping-aineiden valmistusta. Laboratorion perusti 1980-luvulla sen nykyinen johtaja Victor Conte.


title: Balco

text: Balcon kehittämät tuotteet ovat olleet suosittuja amerikkalaisen jalkapallon ja baseballin pelaajien sekä yleisurheilijoiden keskuudessa. Sen tunnetuin tuote on pitkän aikaa ollut sinkki-magnesium -valmiste ZMA. ZMA:n käyttäjistä perustettiin yleisurheilutalli ZMA Track Club, johon kuuluivat muun muassa Marion Jones, Tim Montgomery, Chryste Gaines, Dwain Chambers ja Kelli White.


title: Balco

text: Balco nousi ensi kertaa laajasti julkisuuteen vuoden 2003 yleisurheilun MM-kisojen yhteydessä, kun kaksi kultamitalia pikajuoksumatkoilla voittanut Kelli White jäi kiinni kielletyn modafiniili-piristeen käytöstä. Lääkettä oli hänelle määrännyt Balcon lääketieteellinen johtaja Brian Goldman. Myös aikaisemmin monet Conten asiakkaat, kuten Randy Barnes, Gregg Tafralis ja C. J. Hunter, olivat kärähtäneet dopingista.


title: Balco

text:
Laboratorion doping-yhteyksiä on tutkittu pitemmän aikaa. Balcon on syytetty kehittäneen ensimmäisen erityisesti doping-käyttöön tarkoitetun, ns. design-steroidin, tetrahydrogestrinonin eli THG:n. THG tuli julkisuuteen, kun yhdysvaltalainen yleisurheiluvalmentaja Trevor Graham lähetti näytteen aineesta Yhdysvaltain antidopingtoimikunnalle USADAlle.
Aineesta kärähtäneitä urheilijoita ovat muun muassa juoksija Regina Jacobs, kuulantyöntäjä Kevin Toth, moukarinheittäjät John McEwen ja Melissa Price sekä pikajuoksija Dwain Chambers. Lisäksi muun muassa pikajuoksijat Michelle Collins ja Tim Montgomery on asetettu USADAn todisteiden perusteella kilpailukieltoon, vaikka he eivät ole antaneet positiivista dopingnäytettä. Syksyllä 2007 Marion Jones myönsi myös käyttäneensä dopingia kaksi vuotta alkaen vuodesta 1999. Marion Jones palautti Sydneyn olympialaisissa 2000 voittamansa mitalit.


title: Don Quarrie

text: Donald O’Riley ”Don” Quarrie (s. 25. helmikuuta 1951 Kingston, Jamaika) on jamaikalainen pikajuoksija. Hänen urheilu-uransa menestyksekkäimmät vuodet ajoittuivat 1970-luvulle, jolloin hän oli maailman huipulla.


title: Don Quarrie

text: Quarrie valittiin Jamaikan sadan metrin joukkueeseen jo vuoden 1968 Meksikon olympialaisiin, mutta hän loukkaantui harjoituksissa eikä voinut osallistua. Seuraavana vuonna hän sai stipendin Nebraskan yliopistoon, missä hän jatkoi juoksuharjoitteluaan. Vuoden 1970 Kansainyhteisön kisoissa hän voitti kultaa sekä sadan että kahdensadan metrin matkoilla ja Jamaikan pikaviestijoukkueessa. Quarrie voitti 100 ja 200 metriä myös seuraavana vuonna Pan-Amerikan kisoissa. Hänen 200 metrillä käsiajanotolla saavuttama aikansa 19,8 s sivusi silloista Tommie Smithin maailmanennätystä.


title: Don Quarrie

text: Quarrie lähti yhtenä suurimmista ennakkosuosikeista vuoden 1972 Münchenin olympialaisiin. Hän kilpaili 200 metrillä, mutta reväytti lihaksensa välieräjuoksussa. Vuonna 1974 hän uusi 100 ja 200 metrin voittonsa Kansainyhteisön kisoissa Christchurchissa ja sivusi jälleen kahdellasadalla metrillä silloista maailmanennätystä käsiajanotolla otetulla ajallaan 19,8 s. Vuonna 1976 hän sivusi sadan metrin maailmanennätystä käsiajalla 9,9 s. Samana vuonna hän kilpaili Montrealin olympialaisissa, missä hän johti sadan metrin loppukilpailua pitkän aikaa, mutta jäi hopealle Hasely Crawfordin ohitettua hänet. 200 metrillä hän sen sijaan saavutti kultamitalin ajalla 20,23 s.


title: Don Quarrie

text: Vuonna 1978 Quarrie voitti Kansainyhteisön kisoissa kolmannen kerran peräkkäin sadan metrin kisan, mutta 200 metrillä hänen jalkansa kramppasi. 1980 Moskovan olympialaisissa hän saavutti vielä 200 metrillä pronssia. Hän kilpaili vielä 1984 Los Angelesin olympialaisissa, missä saavutti Jamaikan pikaviestijoukkueessa hopeaa.


title: Anders Gärderud

text: Anders Gärderud (s. 28. elokuuta 1946 Tukholma, Ruotsi) on ruotsalainen kestävyysjuoksija ja suunnistaja.


title: Anders Gärderud

text: Gärderud oli huipputasolla sekä juoksussa että suunnistuksessa. Hän keskittyi aluksi keskimatkoille, mutta siirtyi sittemmin estejuoksuun, jossa saavutti suurimman menestyksensä. Gärderud lukeutui 3 000 metrin estejuoksun suosikkeihin Münchenin olympiakisoissa 1972, mutta sairasti nuhaa ja jäi alkueriin. Seitsemän päivää myöhemmin hän juoksi matkan maailmanennätyksen 8.20,8. EM-kisoissa 1974 Roomassa hän jäi niukasti hopealle Bronisław Malinowskin voittaessa. Vuonna 1975 Gärderud paransi matkan maailmanennätystä kuuden päivän aikana kahdesti: 8.10,4 ja 8.09,8. Montrealin olympialaisissa 1976 Gärderud voitti 3 000 metrin esteiden olympiakultaa maailmanennätysajalla 8.08,0.


title: Anders Gärderud

text: Ruotsin mestaruuden Gärderud voitti estejuoksussa vuosina 1971 ja 1975, ja 1 500 metrillä 1968 ja 1969. Suunnistuksessa hän voitti Ruotsin viestimestaruuden Mälarhöjdens IK:n riveissä vuonna 1978.


title: Anders Gärderud

text: Myöhemmin Gärderud on toiminut muun muassa Norjan suunnistusmaajoukkueen valmentajana. Vuonna 2014 hän valmentaa suomalaista maailmanmestaria Mårten Boströmiä. Tämän lisäksi hän toiminut SVT:n yleisurheilu- ja suunnistusasiantuntijana.


title: Antosyaanit

text: Antosyaanit ovat punaisia, sinisiä ja violetteja väriaineita, joita esiintyy kasvien solunesteessä. Niitä on muun muassa sinisissä ja punaisissa kukissa sekä monien kasvien, esimerkiksi vaahteran lehdissä, jotka niiden vaikutuksesta muuttuvat syksyllä ruskan aikaan punaisiksi kasvin kerätessä lehtivihreän talteen. Myös esimerkiksi mustikan väriaineet ovat antosyaaneita.


title: Antosyaanit

text: Antosyaanien värivivahde määräytyy sen molekyylirunkoon kiinnittyneiden sokeriryhmien mukaan. Ne toimivat pH-indikaattoreina eli niiden väri vaihtuu happamuuden mukaan: happamassa solunesteessä ne ovat punaisia, emäksisessä sinisiä. Typen puute saattaa johtaa antosyaanien kertymiseen kasviin.


title: Antosyaanit

text: Antosyaaneita käytetään elintarvikkeiden väriaineina. Antosyaanien E-koodi on E 163. Ne ovat vesiliukoisia flavonoideja ja monia niistä pidetään terveysvaikutteisina.Antosyaanin varsinaista flavonoidiosaa kutsutaan antosyanidiiniksi. Antosyaani tarkoittaa tarkasti ottaen antosyanidiinin ja sokerin yhdistettä.


title: Seppo Hovinen

text: Seppo Juhani Hovinen (s. 4. helmikuuta 1951 Virrat) on suomalainen entinen keihäänheittäjä. Hovinen voitti keihäässä Suomen mestaruuden vuosina 1976 (90,18) ja 1977 (86,88) sekä hopeaa vuonna 1975 ja pronssia 1972. Pihtiputaan Keihäskarnevaalit hän voitti 1974 (83,76), 1976 (87,44) ja 1981 (89,14).


title: Seppo Hovinen

text: Hovinen lähti yhtenä suurimmista ennakkosuosikeista 1976 Montrealin olympialaisiin, sillä hän oli aikaisemmin samana vuonna heittänyt kuudessa kilpailussa yli 90 metriä, parhaimmillaan Helsingissä 23. kesäkuuta oman ennätyksensä 93,54. Olympialaisissa hän heitti karsinnassa tuloksen 89,76, mutta jäi finaalissa sijalle seitsemän tuloksella 84,26.


title: Seppo Hovinen

text: Hovinen edusti Suomea myös Prahan EM-kisoissa 1978, jossa hänen sijoituksensa oli 12.


title: Seppo Hovinen

text: Hovinen kärähti Eurooppa-cupin yhteydessä dopingin käytöstä vuonna 1977 yhdessä kiekonheittäjä Markku Tuokon ja korkeushyppääjä Asko Pesosen kanssa. He saivat IAAF:lta elinikäisen kilpailukiellon, mutta SUL:n anomuksesta kilpailukielto päättyi 13.8.1978.


title: Seppo Hovinen

text: Seppo Hovinen on naimisissa entisen kiekonheittäjän Ulla Hovisen (o.s. Lundholm) kanssa. Heidän poikansa Rami, Niko ja Miro ovat pelanneet jääkiekkoa. Rami Hovinen on harrastanut myös keihäänheittoa, jossa hänen ennätyksensä on 70,03 metriä.


title: Antipyriini

text: Antipyriini eli fenatsoni, CHNO, on eräs kuume- ja kipulääkkeenä käytettävä aine, jota käytetään lievittämään kipua esimerkiksi korvatulehduksissa. Yhdisteellä on käyttökohteita myös analyyttisessä kemiassa ja väriaineiden valmistuksessa. Antipyriini on palavaa ja olomuodoltaan väritöntä kiteistä tai valkoista jauhetta. Sen moolimassa on 188,23 g/mol, kiehumispiste 319 °C, sulamispiste 113 °C, tiheys 1,19 g/cm ja CAS-numero 60-80-0. Se on fenatsiinin isomeeri, kemiallisesti 1,2-dihydro-1,5-dimetyyli-2-fenyyli-3H-pyratsoli.


title: Jay Warren

text: Jay Calvin Warren (s. 29. heinäkuuta 1956) on pitcairnilainen poliitikko, joka valittiin saaren pormesteriksi 15. joulukuuta 2004. Hänen edeltäjänsä oli Brenda Christian.


title: Jay Warren

text: Warren on naimisissa Carol Christianin kanssa ja hänellä on kaksi lasta: Darylynn ja Charlene.


title: Antihistamiinit

text: Antihistamiini on lääke, joka toimii histamiinin vastavaikuttajana ja estää sen toimintaa. Useimmat antihistamiinit ovat vaikutusmekanismiltaan histamiini H1-reseptorin antagonisteja, ja pieni vähemmistö H2-reseptorin salpaajia. Monilla antihistamiineilla on lisäksi antikolinerginen vaikutus, joka voi käyttötarkoituksesta riippuen olla eduksi tai haitaksi.


title: Antihistamiinit

text: Antihistamiineja käytetään usein allergialääkkeinä, koska ne pysäyttävät histamiinin aiheuttaman allergisen reaktion. Antihistamiinit auttavat allergiseen nuhaan, silmien vuotamiseen sekä kutiamiseen, tukkoisuuteen ja muihin tyypillisiin mm. siitepölyallergian oireisiin. Vanhemmat antihistamiinit aiheuttivat yleisesti pahoja sivuvaikutuksia, mm. väsymystä ja ärtyisyyttä. Uudetkin antihistamiinit vaikuttavat autonomiseen hermostoon, minkä takia ne voivat aiheuttaa sydämentykytystä, hyperventilaatiota ja antikolinergisiä haittoja. Antihistamiinien unettava vaikutus perustuu siihen, että ne estävät hypotalamuksen takaosan histamiinisolujen erittämän histamiinin vireyttävää vaikutusta.


title: Antihistamiinit

text: Matkapahoinvointia voi hoitaa antihistamiineja sisältävillä lääkkeillä.


title: Togiola Tulafono

text: Togiola Talalelei A. Tulafono (s. 28. helmikuuta 1947) oli Amerikan Samoan kuvernööri vuosina 2003–2013. Hän kuuluu Yhdysvaltain demokraattiseen puolueeseen.


title: Togiola Tulafono

text: Tulafono syntyi Aunu'un saarella. Vuonna 1997 hänestä tuli varakuvernööri. Kun Tauese Sunia kuoli 26. maaliskuuta 2003, Tulafonosta tuli virkaatekevä kuvernööri. Virallisesti hänestä tuli Amerikan Samoan kuvernööri 7. huhtikuuta 2003. Hänet valittiin uudelleen neljän vuoden kaudelle marraskuussa 2004 ja toistamiseen marraskuussa 2008.


title: Lepakko (operetti)

text:
Lepakko () on Johann Strauss nuoremman operetti. Operetti on tehty saksalaisen Carl Haffnerin ja Richard Genéen librettoon. Libretto perustuu saksalaisen kirjailijan Julius Roderich Benedixin farssiin Vankila ja ranskalaiseen näytelmään Le Réveillon, jonka ovat kirjoittaneet Henri Meilhac ja Ludovic Halévy.
Lepakon kantaesitys oli 5. huhtikuuta 1874 Wienin teatterissa, Itävallassa.


title: Antiseptiikka

text: Antiseptiikka tarkoittaa pieneliöiden, kuten bakteerien ja homeiden, vähentämistä lääketieteellisten toimenpiteiden yhteydessä. Antiseptiikka voi olla fysikaalista (esimerkiksi lämpö) tai kemiallista (antiseptiset aineet). Jotkin antiseptiset aineet kuten alkoholi tuhoavat suoraan mikrobien soluseinämiä, toiset tunkeutuvat solujen sisään ja saavat aminohappoja vapautumaan, jotkin aineet taas vaikuttavat mikrobisolujen aineenvaihduntaan.


title: Antiseptiikka

text: Koska useimmat antiseptiset aineet ovat myrkyllisiä, muun muassa leikkaussaleissa pyritään nykyisin antiseptiikan sijasta aseptiikkaan, jossa pyritään muun muassa steriloimalla instrumentit toimimaan niin, ettei pieneliöitä lainkaan pääse tilanteeseen. Antiseptiikkaan liittyvät läheisesti käsitteet "desinfektio" ja "eritetahradesinfektio".


title: Antiseptiikka

text: Tyypillisiä antiseptisiä aineita ovat


title: Peter Fryckman

text: Sven Peter Fryckman (s. 1951) on suomalainen liikemies. Hän tuli julkisuuteen 1980-luvulla niin sanottujen Kouri-kauppojen bulvaanina. Fryckman sai 2000-luvulla kauppoihin liittyvistä talousrikoksista vankeustuomion, jota hän istui lähes neljä vuotta.


title: Peter Fryckman

text: Fryckman omisti perheineen mausteiden valmistukseen, maahantuontiin ja markkinointiin erikoistuneen Six Oy -nimisen yhtiön. Fryckman toimi niin sanottujen Kouri-kauppojen bulvaanina ja sai kymmenien miljoonien markkojen voitot.


title: Peter Fryckman

text: Marraskuussa 2001 Fryckman tuomittiin neljäksi vuodeksi vankeuteen velallisen epärehellisyydestä. Fryckman vältteli tuomiota muuttamalla ennen tuomion voimaanastumista Etelä-Afrikkaan. Marraskuussa 2002 Etelä-Afrikan poliisi pidätti Fryckmanin Kapkaupungissa, ja hänet lähetettiin takaisin Suomeen kärsimään rangaistustaan.


title: Peter Fryckman

text: Syksyllä 2003 Helsingin käräjäoikeus tuomitsi Fryckmanin seitsemäksi vuodeksi liiketoimintakieltoon. Käräjäoikeuden mukaan Fryckman on liiketoiminnassaan olennaisesti laiminlyönyt niihin liittyviä lakisääteisiä velvollisuuksia, ja hänen toimintaansa on kokonaisuudessaan pidettävä velkojien ja julkisen talouden kannalta vahingollisena. Liiketoimintakiellon perusteluissa todettiin myös, että Fryckman on toiminut suunnitelmallisesti käyttäen apunaan omistamiaan veroparatiisiyhtiöitä.


title: Peter Fryckman

text: Huhtikuussa 2005 Fryckman sai Helsingin käräjäoikeudelta puoli vuotta lisää vankeutta kunnianloukkauksesta. Käräjäoikeuden tuomion mukaan Fryckman levitti vuosina 1995–2001 valheellista tietoa eräästä Helsingin hovioikeuden tuomarista. Fryckman oli itse väittänyt, että tuomari oli ottanut vastaan lahjusmatkan rikoksista epäillyltä liikemieheltä. Oikeus piti väitteitä poikkeuksellisina sekä erittäin loukkaavina ja halventavina.


title: Peter Fryckman

text: Heinäkuussa 2005 Fryckman sai 2,5 vuoden lisätuomiot kirjanpitorikoksesta, törkeästä velallisen petoksesta ja törkeästä velallisen epärehellisyydestä. Rikokset tehtiin vuosina 1994–2001. Oikeus katsoi Fryckmanin toimineen erityisen lainvastaisesti Fryckman-yhtiö Oy:n vuonna 2000 tapahtuneen konkurssin yhteydessä. Fryckman siirsi yhtiön varoja velkojien ulottumattomiin erilaisilla järjestelyillä ja vannoi oikeaksi konkurssipesän virheellisen pesäluettelon. Vankeuden lisäksi hänet tuomittiin maksamaan aiheuttamastaan vahingosta yhtiönsä konkurssipesälle noin 180 000 euron korvaukset.


title: Peter Fryckman

text: Fryckman kärsi rangaistuksensa Mikkelin, Vantaan ja Helsingin vankiloissa, joista viimeksimainitussa hänet pahoinpideltiin kahdesti. Fryckman vapautui kolmen ja puolen vuoden jälkeen helmikuussa 2006.


title: Peter Fryckman

text: Lokakuussa 2006 Euroopan ihmisoikeustuomioistuin määräsi Suomen valtion maksamaan Fryckmanille 5 000 euroa henkisestä kärsimyksestä sekä 3 500 euroa oikeudenkäyntikuluista, koska oikeudenkäynti kesti liian monta vuotta.


title: Peter Fryckman

text: Huhtikuussa 2010 Helsingin käräjäoikeus tuomitsi Fryckmanin yhden vuoden ja kahdeksan kuukauden ehdottomaan vankeusrangaistukseen entisen talonsa osakekirjojen anastuksesta. Helsingin kihlakunnansyyttäjän mukaan Fryckman asui 2,5–3 miljoonan euron arvoisessa talossa Kulosaaressa laittomasti. Hänen omistamansa osuus talosta oli ulosmitattu, mutta osakekirjat olivat kateissa. Syyttäjän mukaan Fryckman pimitti niitä. Fryckmanin mukaan osakekirjat oli pantattu vuonna 1991 eräälle pankkiirille. Korkein oikeus tuomitsi Fryckmanin vuonna 2013 viiden kuukauden ehdottomaan vankausrangaistukseen liittyen Kulosaaren asunnon osakekirjoihin.


title: Peter Fryckman

text: Fryckmanin liiketoimintakielto päättyi elokuussa 2010.


title: Peter Fryckman

text: Fryckman aikoo vaatia Suomen valtiolta satojen miljoonien korvauksia nostamalla vuonna 2017 valtiota vastaan kanteen Haagin välitystuomioistuimessa.


title: Peter Fryckman

text: Vuonna 2007 Kansallis-Osake-Pankin edesmenneen johtajan Matti Korhosen jäämistöstä löytyi salaisia asiakirjoja, jotka muuttivat eräiden veroasiantuntijoiden käsityksiä. Asiaa ryhtyivät tutkimaan julkisoikeuden ja verotuksen professori Edward Andersson ja verotarkastaja Tenho Tikkanen. He arvostelivat viranomaisten, eritoten verottajan, toimintaa Fryckmania koskevissa asioissa.


title: Peter Fryckman

text: Fryckman tarkensi julkisuudessa elokuussa 2009 esitettyjä väitteitä, että verottaja olisi antamassa hänen velkojaan anteeksi sillä perusteella, että hänen asioitaan olisi tulkittu verolakien mukaan väärin. Tarkennuksessaan hän sanoi, että ”verohallinnossa selvitettävänä olevassa asiassa on kyse vain viivästyskorkojen kohtalosta ja siitä, kuuluvatko ne verovelvolliselle maksettaviksi silloin, kun virhe on verottajan”.


title: Peter Fryckman

text: Ylen MOT-ohjelma haastatteli useita veroalan asiantuntijoita epäilystä, että verottaja on itse toiminut tai sallinut konkurssipesien toimia väärin. Anderssonin mukaan ”konkurssipesiä ja ulosmitattuja varoja on hoidettu täysin piittaamatta Fryckmanin oikeutetusta intressistä siitä, että varojen hoito ottaa huomioon hänenkin etunsa, varsinkin kun oli ilmeistä, että ulosmitatut varat riittivät kaikkien verovelkojen maksamiseen. Vahingonkorvausvaatimuksen 76,4 miljoonan markan perusteeton verotus johti kuitenkin siihen, että konkurssissa valvottiin lisää verovelkaa ja siten nähtävästi katsottiin voitavan edelleen pyörittää konkurssipesiä niiden loppuunsaattamisen sijasta”. Anderssonin mukaan ”tällä lainvastaisesti keksityllä verovelalla voitiin perustella konkurssipesien toiminnan pitkittymistä, joka samalla tuotti pesänhoitajille hyvät ansiot”.


title: Peter Fryckman

text: Fryckmanille määrättiin veroja vuoden 1989 Kouri-kaupoista 5,4 miljoonaa euroa. Fryckman totesi, että tuolloin hänen omaisuuttaan on myyty 13-13,5 miljoonalla eurolla ja että pelkästään verojen korot ovat olleet liki seitsemän miljoonaa euroa. Fryckman haki Korkeimmasta oikeudesta purkua verorikoksista saamilleen vankeustuomioille.


title: Peter Fryckman

text: Veroasiantuntija, Helsingin yliopiston prosessioikeuden professori Risto Koulu, sanoi Fryckmanin konkurssipesälle antamassaan lausunnossa, että verottaja toimii väärin periessään korkoja velan vanhentumisen jälkeen. Myös työ- ja elinkeinoministeriön neuvotteleva virkamies, tohtori Pekka Tiainen vaati mielipidekirjoituksessaan vuonna 2013 Fryckmanin vankeustuomion keskeytystä ja väärien tuomioiden oikaisemista.


title: Peter Fryckman

text: Veroasia siltä osin, onko verottaja vastuussa itse korkojensa juoksutuksesta, on parhaillaan Korkeimman hallinto-oikeuden tutkittavana. Fryckmanin omaisuutta on alkuperäiseen 5,4 miljoonan euron veroon tähän mennessä ulosmitattu ja myyty 15 miljoonalla eurolla ja verovelkaa on jäljellä noin 4,5 miljoonaa euroa.


title: Peter Fryckman

text: Fryckman pyrki eduskuntaan liberaalien listalta Vaasan vaalipiirissä vuonna 1991. Hän oli ehdolla vuoden 2014 europarlamenttivaaleissa Muutos 2011:n listalla. Fryckman sai vuoden 2014 vaaleissa 868 ääntä ja sai Muutos 2011 -puolueen ehdokkaista eniten ääniä.


title: Peter Fryckman

text: Fryckmanilla on entisen vaimonsa Pian kanssa kaksi lasta, joista Jesse Fryckman on elokuvatuottaja.


title: Death Cab for Cutie

text: Death Cab for Cutie on yhdysvaltalainen vuonna 1997 perustettu indie rock -yhtye. Yhtyeeseen kuuluvat Benjamin Gibbard (laulu, kitara), Chris Walla (kitara, tuotanto), Nick Harmer (basso) ja Jason McGerr (rummut). Yhtye otti nimensä Neil Innesin ja Vivian Stanshallin kirjoittamasta, Bonzo Dog Doo-Dah Band -yhtyeen esittämästä kappaleesta ”Death Cab for Cutie”.


title: Death Cab for Cutie

text: Yhtyeen esikoisalbumi "Something About Airplanes" julkaistiin vuonna 1998. Yhteensä Death Cab for Cutie on julkaissut seitsemän studioalbumia, viisi EP:tä ja yhden demon. Yhtyeen viimeisin albumi, "Kintsugi", julkaistiin vuonna 2015.


title: Death Cab for Cutie

text: Death Cab for Cutie sai alkunsa Western Washington Universityssä, Washingtonin Bellinghamissa. Sitä ennen Gibbardin ensimmäinen albumi "You Can Play These Songs with Chords" julkaistiin demona, joka johti levytyssopimukseen Barsuk Recordsin kanssa, minkä jälkeen Gibbard päätti laajentaa musiikkiprojektinsa kokonaiseksi yhtyeeksi . Hän valitsi Chris Wallan kitaristiksi, Nick Harmerin basistiksi ja Nathan Goodin soittamaan rumpuja. Yhtyeen varhaisten laulujen sanoitukset sisältävät monia viittauksia paikallisiin asioihin. Monet ensimmäisistä kappaleista on levytetty Gibbardin asunnon kellarissa.


title: Death Cab for Cutie

text: Yhtyeen ensimmäinen vinyylilevy "Something About Airplanes" julkaistiin 18. elokuuta 1998 Yhdysvalloissa. Rumpali Nathan Good jätti yhtyeen ensimmäisen levyn tuotannon aikoihin, ja hänet korvattiin Jayson Tolzdorf-Larsonilla. Good soitti rumpuja kahdessa levyn sisältämässä kappaleessa, ”The Employment Pages” ja ”Company Calls Epilogue”, ja muissa kappaleissa rummuista vastasi Gibbard. Vaikka Tolzdorf-Larson ei ollut albumin osallisena, hän soitti rumpuja kappaleessa ”Spring Break Broke”, joka löytyy 7″-julkaisulta ”Death Cab for Fiver”. Hän oli myös mukana yhtyeen kahdella kiertueella. Myöhemmin hänet korvattiin Michael Schorrilla, jonka soittoa kuultiin ensimmäistä kertaa "The Forbidden Love" -EP:llä, joka ilmestyi 24. lokakuuta 2000 Yhdysvalloissa. Vuonna 2001 julkaistiin uusi vinyylilevy "The Photo Album".


title: Death Cab for Cutie

text: Vuonna 2003 yhtyeen rumpali vaihtui kolmannen kerran, kun Jason McGerr korvasi Michael Schorrin. McGerr soitti rumpuja seuraavalla levyllä, joka kantaa nimeä "Transatlanticism" ja julkaistiin lokakuussa 2003. Albumin kappaleista muutama ilmestyi jopa TV-sarjoissa "O.C.", "Mullan alla", "" ja "Californication". Kappaleita soitettiin myös elokuvissa "Kuokkavieraat" ja "Mean Creek".


title: Death Cab for Cutie

text: Yhtyeen kaksi singleä ”Soul Meets Body” ja ”Crooked Teeth” levyltä "Plans" olivat ensimmäiset, jotka se julkaisi Atlantic Recordsin kanssa. Sopimus studion kanssa oli tehty vuoden 2004 marraskuussa. Koko albumi julkaistiin vuoden 2005 elokuussa Yhdysvalloissa. Death Cab for Cutie sai Grammy-ehdokkuuden kategoriassa ”Best Alternative Album of 2005”.


title: Death Cab for Cutie

text: Vuonna 2005 yhtye julkaisi kiertue-DVD:n, joka kantaa nimeä "Drive Well, Sleep Carefully". He tukivat levyllään myös eläinten oikeuksia. Vuonna 2006 yhtye teki ensimmäisen esiintymisensä Neil Youngin jokavuotisessa "Bridge School Benefitissä". Yhtye lopetti 10. joulukuuta 2006 kiertueensa Seattleen, Washingtoniin.


title: Death Cab for Cutie

text: Albumi "Narrow Stairs" ilmestyi Yhdysvalloissa 12. elokuuta 2008.


title: Death Cab for Cutie

text: Ensimmäinen single ”I Will Possess Your Heart” julkaistiin 18. maaliskuuta 2008 Yhdysvalloissa. "Narrow Stairs" oli ehdolla Grammy-palkinnon saajaksi kategoriassa ”Best Alternative Music Album” ja ”I Will Possess Your Heart” ansaitsi ehdokkuuden kategoriassa ”Best Rock Song”. Yhtye ei lopulta voittanut kumpaakaan palkintoa. "Narrow Stairs" on yhtyeen ensimmäinen single, joka on yltänyt ykköseksi Billboard 200 -listalle. Myös ”No Sunlight” julkaistiin singlenä levyltä. 31. maaliskuuta 2009 yhtye julkaisi "The Open Door" -EP:n. Se levisi myös iTunesiin.


title: Death Cab for Cutie

text: Death Cab for Cutie on kirjoittanut kappaleen vuoden 2009 elokuvan "Twilight – Uudenkuun" soundtrackille. Yhtye teki kappaleen ”Meet Me On the Equinox” varta vasten elokuvalle, ja ensimmäistä kertaa se kuultiin 13. syyskuuta 2009 MTV Video Music Awards -gaalassa. Basisti Nick Harmerin mukaan ”Meet Me On the Equinox” kirjoitettiin kuvastamaan keskeisiä teemoja ja motiiveja, jotka kulkevat läpi "Houkutus"-sarjan, ja sen kautta haluttiin välittää ne alkujen ja loppujen epätoivoiset tunteet, jotka niin voimakkaasti vaikuttavat päähenkilöihin.


title: Death Cab for Cutie

text: Kappaleen virallinen musiikkivideo julkaistiin 7. lokakuuta 2009.


title: Death Cab for Cutie

text: Death Cab For Cutie julkaisi seitsemännen studioalbuminsa "Codes And Keys" 31. toukokuuta 2011.


title: Ferdinand Walsin Esterházy

text: Ferdinand Walsin Esterházy (Marie Charles Ferdinand Walsin Esterházy, 16. joulukuuta 1847 Pariisi – 21. toukokuuta 1923) oli ranskalainen upseeri ja vakooja. Esterhazy välitti saksalaisille salaisia asiakirjoja, ja hän oli Dreyfusin tapauksen todellinen pääsyyllinen.


title: Ferdinand Walsin Esterházy

text: Esterházy kuului tunnetun unkarilaisen Esterházyn aatelissuvun ranskalaiseen haaraan. Hän palveli Itävallan armeijassa vuoden 1866 sodassa Preussia vastaan. Sen jälkeen hän oli Ranskan muukalaislegioonassa, kunnes liittyi Ranskan vakinaiseen armeijaan vuonna 1892.


title: Ferdinand Walsin Esterházy

text: Esterházy oli joutunut 1890-luvulla taloudellisiin vaikeuksiin epäonnistuneiden sijoitusten ja pelivelkojen vuoksi. Nämä seikat johtivat siihen, että Esterházysta ilmeisesti tuli vakooja, joka välitti maksusta salaisia tietoja saksalaisille.


title: Ferdinand Walsin Esterházy

text: Vuonna 1894 Ranskan armeijan tiedusteluosasto sai selville, että Saksan suurlähetystöön, luultavasti sotilasattasea Max von Schwarzkoppenille, oli välitetty tykistöä koskevaa salaista tietoa. Armeijan tutkijoiden mielestä todennäköinen syyllinen oli kapteeni Alfred Dreyfus. Dreyfus vangittiin 1894 syytettynä vakoilusta, ja hänet tuomittiin elinkautiseen pakkotyöhön.


title: Ferdinand Walsin Esterházy

text: Kaksi vuotta Dreyfusin oikeudenkäynnin jälkeen kävi ilmi, että saksalaisille oli välitetty lisää salaiseksi merkittyjä asiapapereita. Vuonna 1898 alettiin Esterházya epäillä Dreyfusin tapauksen todelliseksi syylliseksi, ja hän joutui oikeuteen. Häntä ei kuitenkaan tuomittu. Oikeudenkäynti aiheutti Ranskassa valtaisan kohun, ja muun muassa kirjailija Émile Zola käsitteli aihetta "L’Auroressa" julkaistussa kuuluisassa kirjoituksessaan ”J’accuse” (suom. Minä syytän). Esterházy pakeni kohua Englantiin, jossa hän vietti loppuelämänsä työskennellen salanimellä muun muassa kielenkääntäjänä. Esterházyn muistiinpanoista on löytynyt todisteita siitä, että hän todella vakoili Saksan hyväksi.


title: Rederiaktiebolaget Eckerö

text: Rederiaktiebolaget Eckerö on ahvenanmaalainen laivayhtiö.


title: Rederiaktiebolaget Eckerö

text: Rederiakiebolaget Eckerö ryhtyi 2. maaliskuuta 1961 harjoittamaan autolauttaliikennettä Suomen, Ruotsin ja Ahvenanmaan välillä. Rederiaktiebolaget Eckerö on nykyään Eckerö-konsernin emoyhtiö. Konsernin liikevaihto vuonna 2016 oli noin 240 miljoonaa euroa ja työntekijöiden määrä noin 1 200 . Toimitusjohtajana toimii Björn Blomqvist.


title: Roger Leloup

text: Roger Leloup (s. 17. marraskuuta 1933) on belgialainen sarjakuvan piirtäjä ja kirjoittaja. Hän on yksi tärkeimpiä ligne claire -tyylisuunnan edustajista.


title: Roger Leloup

text: Vuonna 1950 hän aloitti Jacques Martinin avustajana. Leloup väritti Alix-sarjakuvaa ja piirsi taustoja.


title: Roger Leloup

text: 15. helmikuuta 1953 hän siirtyi Hergén studioon avustajaksi ja piirsi Tintti-sarjakuviin taustoja ja teknisiä laitteitta. Carreidasin liikkuvasiipinen yliäänimatkustajakone Tintti-albumissa "Lento 714" oli hänen piirtämänsä.


title: Roger Leloup

text: 31. joulukuuta 1969 hän lähti Hergén studiolta ja omistautui piirtämään ja kirjoittamaan omaa sarjakuvaansa, Yoko Tsunoa.


title: Birka Cruises

text: Birka Cruises AB (ent. "Birka Line") on ahvenanmaalainen laivayhtiö, joka liikennöi yhdellä risteilyaluksella välillä Maarianhamina–Tukholma. Lisäksi yhtiöllä oli kuusi rahtialusta, joilla se liikennöi Suomesta ja Ruotsista. Rahtiliikenne eriytettiin myöhemmin Birka Cargoksi, josta sittemmin tuli Eckerö Shipping Ab.


title: Birka Cruises

text: Birka Line on vuodesta 2007 ollut Eckerö-konsernin omistuksessa.


title: Birka Cruises

text: Yhtiön molemmat osakesarjat, A ja B, noteerattiin Helsingin pörssissä vuoteen 2008 saakka.


title: Valois-dynastia

text: Valois-suku hallitsi Ranskaa vuodesta 1328 vuoteen 1589. Valoisit olivat osa kapetingien dynastiaa. Heitä edelsi ns. suorien Kapetingien dynastia, ja heidän jälkeensä valtaan nousi Bourbon-suku.


title: Valois-dynastia

text:
Suku on saanut nimensä apanage-läänityksestä, Valoisin kreivikunnasta (sijaitsi Picardiassa, Oise-joen laaksossa, josta sen nimikin, "Val d'Oise"), jonka sai Valoisin Kaarle isältään Ranskan kuningas Filip III Rohkealta. Kaarle Valois oli ensimmäisen Valois-hallitsijan, kuningas Filip VI:n isä. Nimi tuli käyttöön hallitsijahuoneenkin kutsumanimenä, vaikka sukulaisuus oli niinkin läheinen kuin ensimmäisen polven serkkuus, kun aikakauden poliittisessa kielenkäytössä tarve osoittaa erillisyys syntyi lähinnä juuri kyseisen vallanperimyksen erityispiirteillä: naispuolisten perillisten ja näiden jälkeläisten syrjäyttäminen sekä huomattavat perimyssodat. Suvun päähaara sammui vuonna 1498, mutta suvussa on monia nuorempia sivuhaaroja:
Lisäksi suvusta polveutui monia aviottomista jälkeläisistä alkaneita nk. bastardisukuhaaroja ("rameaux illegitimes"). Näistä mainittakoon mm. (jotka elivät vielä pitkään itse Valois-suvun sammumisen jälkeen):Henrik III oli viimeinen Valois-sukuun kuulunut Ranskan hallitsija. Kuningas Henrik IV, Vendomen herttua ja Navarran pikkukuningas, seurasi häntä valtaistuimelle ja näin Bourbon-suku tuli valtaan Valoisien sijaan.


title: Valois-dynastia

text: Espanjan Filip II, samalla myös Flanderin ja Burgundin kreivi jne (Valoisien burgundilaishaaran senhetkinen perillinen) tavoitteli Valoisien suvun mieslinjalta 1589 sammuttua Ranskan kuningaskuntaa vuosikausia tyttärelleen , sittemmin Eteläisten Alankomaiden hallitsijattarelle, joka oli syntynyt Filipin avioliitosta Ranskan Elisabetin, Ranskan kuningas Henrik II:n vanhimman tyttären kanssa.


title: Kriittinen pedagogiikka

text: Kriittinen pedagogiikka on monitahoinen yhteiskunta- ja kasvatustieteellinen teoriaperinne. Se tarkastelee tiedon, yksilöiden, yhteisöjen ja erilaisten yhteiskunnallisten laitosten kuten kodin, koulun ja vertaisryhmien yhteiskunnallista järjestäytymistä ja poliittisuutta ja näiden vaikutusta ihmismieleen ja yhteiskunnalliseen toimintaan, sekä pyrkii paitsi selittämään ja ymmärtämään yhteiskunnallisia ilmiöitä myös lisäämään ihmisten mahdollisuuksia toimia yhteiskunnallisen tasavertaisuuden ja oikeudenmukaisuuden puolesta. Kriittisessä pedagogiikassa korostetaan paitsi kasvatuksen ja yhteiskunnan kriittistä erittelyä ja moraalista arviointia, myös sellaisten ajattelu- ja toimintavälineiden kehittelytyötä, joilla voidaan kyseenalaista vakiintuneita oletuksia ja liittyä mukaan maailman muuttamiseen.


title: Kriittinen pedagogiikka

text: Kriittisen pedagogiikan eri aikoina ja eri paikoissa syntyneissä ja elävissä suuntauksissa tutkitaan yhteiskunnan ja kasvatuksen muutoksia ja kehitetään yhteiskunnallisen muutoksen keinoja. Eräät painottavat jokapäiväisestä elämästä ja erilaisista yhteiskunnallisista ja ruohonjuuriliikkeistä lähtevää muutosta sekä erilaisia pedagogis-poliittisia uudistuksia. Toiset tähdentävät, että oikeudenmukainen yhteiskunta voidaan saavuttaa vain kumoamalla ensin kapitalistiset tuotanto- ja sosiaaliset suhteet. Välittävässä kannassa ajatellaan yhteiskunnallisen muutoksen olevan yleensä hidasta, mutta jatkuvaa, ja päättyvän lopulta kapitalismin kumoutumiseen monien yhteensulautuvien tekijöiden vaikutuksesta.


title: Kriittinen pedagogiikka

text: Kriittisen pedagogiikan teoriasta ja käytännöstä voidaan erottaa kolme pääsuuntaa: eurooppalainen kriittinen teoria ja kriittinen kasvatustiede, anglo-amerikkalainen kriittinen pedagogiikka ja Latinalaisessa Amerikassa syntynyt vapautuksen eli sorrettujen pedagogiikka. "Anglo-amerikkalaisen kriittisen pedagogiikan" edustajia ovat muiden muassa Henry Giroux ja Peter McLaren, ja jo paljon heitä ennen John Dewey ja Georg Counts. Paljolti Henry Giroux'n vaikutuksesta perinteessä ryhdyttiin käyttämään nimitystä kriittinen pedagogiikka. Giroux yhdisti tutkimustyössään eurooppalaisen kriittisen teorian vaikutteita latinalaisamerikkalaiseen perinteeseen, erityisesti Paulo Freiren ajatteluun.


title: Kriittinen pedagogiikka

text: "Eurooppalaisen kriittisen kasvatustieteen" juuret ovat ennen kaikkea Karl Marxin ja Frankfurtin koulukunnan - Theodor Adornon ja Max Horkheimerin, Erich Frommin ja Jürgen Habermasin - tuotannossa. Vaikutteita on otettu myös ranskalaisfilosofi Michel Foucault'ta, erityisesti teoksista "Tarkkailla ja rangaista", "Seksuaalisuuden historia" ja "Tiedon arkeologia".


title: Kriittinen pedagogiikka

text: "Latinalaisen Amerikan kriittinen pedagogiikka" perustuu köyhyyden ja rikkauden väliseen juopaan, niin sanotun 'suuren kurjuuden' voittamiseen yhteiskunnallisen tiedostamisen – mukaan lukien lukutaito – avulla. Perinteen keskeinen edustaja on Paulo Freire. Freire yhdisti tutkimuksessaan useita maanosansa perinteisiä ajatustapoja katolilaisuuteen ja marxilaisuuteen korostaen tiedostamisen ja kriittisen lukutaidon merkitystä. Hänen tärkein teoksensa on "Sorrettujen pedagogiikka" (1971).


title: Kriittinen pedagogiikka

text: Lisäksi kriittisen kasvatusajattelun haaroiksi voidaan erottaa Neuvostoliitossa muun muassa Anton Makarenkon ja Evald Iljenkovin kehittämä pedagogiikan teoria, tai monet Afrikan ja Aasian vapautuksen ja kumouksen kolonisaatiokriittiset käytännöt, sekä niihin liittyvä teoria, tutkimus ja kirjallisuus. Esimerkki tällaisesta on Franz Fanonin teos "Sorron yöstä". Kriittisen pedagogiikan oppeja sovelletaan monilla kasvatustieteen ja käytännön aloilla, esimerkiksi aikuiskasvatuksessa ajattelutapaa on soveltanut professori Stephen Brookfield. Katsaus alan teorian ja kansainvälisen keskustelun nykytilaan on Ilan Gur-Ze'evin toimittama teos "Critical Theory and Critical Pedagogy Today"


title: Kriittinen pedagogiikka

text: Suomessa kriittisestä pedagogiikasta on kirjoittanut muun muassa Juha Suoranta kirjassaan "Radikaali kasvatus" . Kasvatus-lehden numero 1/2006 teemana oli kriittinen pedagogiikka. Aihetta tarkastellaan myös Tomi Kiilakosken, Tuukka Tomperin ja Marjo Vuorikosken toimittamassa teoksessa "Kenen kasvatus?" . Aino Hannula on tutkinut väitöskirjassaan "Tiedostaminen ja muutos Paulo Freiren ajattelussa" kriittisen pedagogiikan tunnetuimman edustajan filosofiaa. Sanna Ryynäsen väitöskirja "Nuoria reunoilla. Sosiaalipedagoginen tutkimus rikollisuuden ja väkivallan keskellä elävien nuorten kasvun tukemisesta brasilialaisissa kansalaisjärjestöissä" hyödyntää Freiren ajattelua ja liittyy kriittiseen pedagogiikkaan.


title: Kriittinen pedagogiikka

text: Aihepiiristä on suomennettu Henry Giroux'lta ja Peter McLarenilta Tapio Aittolan ja Juha Suorannan toimittamana teos "Kriittinen pedagogiikka", McLarenin teos "Che Guevara, Paulo Freire ja vallankumouksen pedagogiikka", useita Theodor Adornon ja Max Horkheimerin tekstejä ja Paulo Freiren pääteos Sorrettujen pedagogiikka (1968/2005), jonka lopussa on laaja lähdeluettelo suomalaisesta Freire-kirjallisuudesta. Lisäksi kriittisen pedagogiikan suomalaisia tutkimusavauksia on koottu kolmiosaiseen Kriittisen pedagogiikan kysymyksiä -kirjasarjaan , , .


title: Kriittinen pedagogiikka

text: Kriittistä pedagogiikkaa on Suomessa kehitelty myös suhteessa muihin osallistaviin tutkimusmenetelmiin ja kantaa ottaviin teoreettisiin ajattelutapoihin Juha Suorannan ja Sanna Ryynäsen kirjassa Taisteleva tutkimus (2014).Kriittisen pedagogiikan tasa-arvoihanne tarkoittaa tutkimuksessa sellaisia asetelmia, jossa epistemologisesti ja olemassaolonsa puolesta tasa-arvoiset oppivat toisiltaan. Tutkimus on ”tiedon kanssatuottamista”. Tyypillisiä tutkimustapoja ovat osallistuva etnografia ja toimintatutkimus sekä muut osallistavat tutkimusotteet, joissa tutkijat eivät asetu sosiaalisen todellisuuden ulkopuolelle, vaan ovat osa tutkittavien jakamaa maailmaa. Tutkimuksesta, asioiden ajamisesta ja olosuhteiden parantamisesta tulee osallisten yhteinen tehtävä.


title: Ålandsbanken

text: Ålandsbanken on ahvenanmaalainen pankki. Ålandsbankenilla on kahdeksan toimipistettä Manner-Suomessa, ja synnyinseudullaan Ahvenanmaalla pankilla on 19 konttoria. Yrityksen pääkonttori sijaitsee Maarianhaminassa. Vuonna 1919 perustettu liikepankki on ollut listattuna Helsingin pörssissä vuodesta 1942 lähtien. Yhtiöllä on kaksi osakesarjaa, A ja B, jotka molemmat noteerataan Helsingin pörssissä.


title: Ålandsbanken

text: Ålandsbankenin historia alkaa maaliskuusta 1919, jolloin 12 finströmiläistä merikapteenia ja maanviljelijää kokoontui sopimaan uuden pankin, Ålands Aktiebankin perustamisesta. Pankki avasi konttorinsa Maarianhaminassa vuonna 1920. Ennen vuoden 1929 pörssiromahdusta ja sitä seurannutta maailmanlaajuista lamaa Ålands Aktiebank oli yksi Suomen vakavaraisimpia pankkeja: sillä ei esimerkiksi ollut velkaa Suomen Pankille. Toinen maailmansota toi armeijan demilitarisoidulle Ahvenanmaalle, ja jatkosodan ollessa käynnissä vuonna 1942 Ålands Aktiebank listattiin Helsingin pörssiin. Muiden suomalaispankkien tavoin Ålands Aktiebank selvisi sodasta kohtalaisen hyvin.


title: Ålandsbanken

text: Ålands Aktiebankin pankinjohtaja Tor Brenning siirtyi eläkkeelle, ja uudeksi johtajaksi valittiin Thorvald Eriksson 1. tammikuuta 1954.


title: Ålandsbanken

text: Ensimmäiset tytäryhtiönsä Ålands Factoring Ab:n ja Ålands Leasing Ab:n pankki perusti vuonna 1969. 1970-luvun lopulla Ålands Aktiebank esitteli ensimmäiset pankkiautomaattinsa ja pankkikorttinsa Minibankenin ja Ålandskortetin.


title: Ålandsbanken

text: Ålands Aktiebankista tuli Ålandsbanken vuonna 1980 ja saman vuosikymmenen aikana alkoi pankin laajentuminen Ahvenanmaalta. Ensimmäisen Manner-Suomen konttorinsa Ålandsbanken avasi vuonna 1982 Helsingissä. Thorvald Erikssonin jäätyä eläkkeelle vuonna 1986 aloitti uutena toimitusjohtajana Folke Husell.


title: Ålandsbanken

text: Suomen pankkikriisi 1990-luvun alussa kaatoi useita suuria pankkeja. Ålandsbanken oli kuitenkin niitä harvoja suomalaisia pankkeja, jotka selvisivät kriisistä ilman pankkitukea. Laman vielä vaikuttaessa toimintaan avattiin vuonna 1992 Ålandsbankenin Turun konttori.


title: Ålandsbanken

text: Nykyään Ålandsbankenilla on yhteensä 14 konttoria. Näistä viisi sijaitsee Ahvenanmaalla ja kuusi Manner-Suomessa. Manner-Suomen ensimmäinen konttori avattiin Helsinkiin vuonna 1982. Vuonna 1992 avattiin ensimmäinen Turun konttori. 1990-luvulla avattiin konttorit myös Tampereelle, Vaasaan, Paraisille ja Espooseen. Helsingin toimintaa laajennettiin avaamalla konttorit Munkkiniemeen ja Aleksanterinkadulle.


title: Ålandsbanken

text: Vuonna 2009 Ålandsbanken laajensi toimialueensa Ruotsiin perustamalla konttorit maan kolmeen suurimpaan kaupunkiin, Tukholmaan, Göteborgiin ja Malmöhön. Tukholman konttori toimii myös Ruotsin pääkonttorina.


title: Minipilleri

text: Minipillerit ovat ehkäisytabletteja, jotka sisältävät pelkästään yhtä hormonia, synteettistä keltarauhashormonia eli progestiinia. Minipilleripakkauksen jokainen tabletti on koostumukseltaan samanlainen ja yksi tabletti otetaan päivittäin ilman taukoja. Eri minipillerimerkit poikkeavat toisistaan tablettien sisältämän progestiinijohdoksen, hormonimäärän ja vaikutusmekanismin suhteen.


title: Minipilleri

text: Minipilleri otetaan joka päivä samaan kellonaikaan. Pillerin unohtuessa se täytyy ottaa 12 tunnin kuluttua normaalista ajasta, tosin eri minipillereissä viivästyksen aikaraja saattaa olla vain kolme tuntia, joten tuoteseloste kannattaa lukea huolellisesti. Pillerit saattavat jättää kuukautiset väliin kokonaan. Syytä huoleen ei ole, jos pillereitä on käytetty ohjeiden mukaisesti.


title: Minipilleri

text: Pillereiden ostoon apteekista tarvitaan lääkemääräys.


title: Eero Böök

text: Eero Einar Böök (9. helmikuuta 1910, Helsinki – 7. tammikuuta 1990) oli yksi Suomen menestyksekkäimmistä shakinpelaajista.


title: Eero Böök

text:
Böökille myönnettiin vuonna 1930 viidentenä suomalaisena shakkimestarin arvonimi. Vuonna 1949 hän sai kunnian olla ensimmäinen suomalainen kansainvälinen mestari ja myöhemmin 1984 hänelle myönnettiin shakin korkein arvonimi, suurmestari. Paitsi hyvä pelaaja ja insinööri, Böök oli tuottelias shakkikirjailija, jolta julkaistiin kirjoja niin ruotsiksi kuin suomeksi.
Böök oppi pelin säännöt 7-vuotiaana ja hyvin pian hän liittyi Helsingin Shakkiklubiin (HSK). Vuonna 1925 suurmestari Rudolf Spielmann vieraili Akateemisessa shakkiklubissa pelaten simultaanin kolmea neuvottelevaa joukkuetta vastaan. Böök oli joukkueessa, joka ainoana saavutti tasapelin suurmestaria vastaan.


title: Eero Böök

text: Syksyllä 1930 Helsingissä pelatussa turnauksessa Böök korotettiin shakkimestarin arvoon ja hän sai oikeuden haastaa Suomen mestarin Anatol Tschepurnoffin: mestaruudet ratkaistiin vielä tällöin haasteotteluina. Vuonna 1931 Böök voittikin ensimmäistä kertaa Suomen mestaruuden.


title: Eero Böök

text: Böökin shakkiuran merkittäviä saavutuksia ovat myös voitto Samuel Reshevskyä vastaan Kemerin kansainvälisessä turnauksessa Latviassa kesällä 1937; samassa turnauksessa Böök saavutti tasapelin maailmanmestari Aleksandr Aljehinia vastaan.


title: Eero Böök

text: Sotavuodet luonnollisesti hankaloittivat shakkiuraa, mutta Böök käytti vapaata aikaansa rintamalla analysointiin ja omien pelien tutkimiseen, tuloksena esimerkiksi merkittävä suomalainen shakkikirja "Shakkistrategiaa ja -taktiikkaa".


title: Eero Böök

text: Vuonna 1947 Suomen Keskusshakkiliitto myönsi Böökille ansiomerkin "kultaisin sotilain". Samana vuonna hän voitti Pohjoismaiden shakkimestaruuden. Böök vetäytyi hiljalleen turnauspelaamisesta, mutta osallistui esimerkiksi shakkiolympialaisiin vielä vuoteen 1960 asti. Suurmestarin tittelin hän sai jo aktiivipelaamisen lopetettuaan vuonna 1984.


title: Eero Böök

text: Siviiliammatiltaan Böök oli satamasuunnittelija ja -rakentaja. Eero Böökin isä Einar Böök oli suomalaisen sosiaalipolitiikan kehittäjä, joka toimi muun muassa sosiaalihallituksen ylitirehtöörinä ja sosiaaliministerinä.


title: Idiootti (albumi)

text: Idiootti on Zen Cafén toinen studioalbumi. Se julkaistiin toukokuussa 1998 levymerkillä Warner Music.


title: Tulaga Manuella

text: Sir Tulaga Manuella (s. 1936) on tuvalulainen poliitikko, joka toimi vuosina 1994–1998 maansa kenraalikuvernöörinä. Hänet lyötiin ritariksi vuonna 1996.


title: Tulaga Manuella

text: Manuellan edeltäjä kenraalikuvernöörinä oli Tomu Sione ja seuraaja Tomasi Puapua.


title: Laurila

text: Laurila voi tarkoittaa:


title: Porin taidemuseo

text: Porin taidemuseo on vuonna 1979 perustettu nykytaiteen museo, joka sijaitsee Porin Etelärannassa vuonna 1860 valmistuneessa entisessä pakkahuoneessa. Sen kokoelmien pohjana ovat professori Maire Gullichsenin museolle lahjoittamat teokset. Porin taidemuseo tunnetaan vaihtuvista näyttelyistään, jotka esittelevät kotimaisen ja kansainvälisen taiteen uusimpia virtauksia. Se toimii myös Satakunnan maakunnan aluetaidemuseona. Porin taidemuseon yhteydessä osoitteessa Eteläranta 6 toimii Poriginal galleria.


title: Porin taidemuseo

text: Ajatus taidemuseon perustamisesta Poriin sai alkunsa, kun pakkahuoneella toiminut tulli siirsi toimintonsa pois kaupungin keskustasta vuonna 1963 ja rakennukselle alettiin miettimään uutta käyttöä. Taidemuseon perustamista ajoi erityisesti Porista kotoisin ollut tunnettu kulttuurivaikuttaja Maire Gullichsen. Kesäkuussa 1967 kaupunginvaltuusto teki päätöksen vanhan vaaka- ja pakkahuoneen muuttamisesta museokäyttöön ja tilasi piirustukset arkkitehti Kristian Gullichsenilta, joka on Maire Gullichsenin poika. 1970-luvun alkupuolella valmistuneet Satakunnan Museon ja Porin kaupunginkirjaston uudisrakennukset kuitenkin siirsivät taidemuseohankkeen vuosikymmenen loppuun ja se avattiin lopullisesti vasta vuonna 1981. Ensimmäiset näyttelyt pidettiin kuitenkin jo kesällä 1979.


title: Porin taidemuseo

text: Kokemäenjoen rannassa sijaitseva arkkitehti C. J. von Heidekenin suunnittelema vaaka- ja pakkahuone rakennettiin vuosina 1858–1860. Vuosisadan loppuun mennessä se kävi jo ahtaaksi ja rakennusta laajennettiinkin vuonna 1897 arkkitehti Gustaf Nyströmin piirustusten mukaan. Pakkahuone sai laajennuksessa nykyisen muotonsa, johon kuuluvat muun muassa päätyihin valmistuneet kaksikerroksiset tornit. Heidekenin alkuperäinen suunnitelma oli tyyliltään uusrenessanssia, mutta Nyströmin uudistusten jälkeen rakennus edustaa lähinnä jälkiklassismia.


title: Porin taidemuseo

text: 1970-luvun muutostyöt suunnitteli arkkitehti Kristian Gullichsen. Ulkoasultaan se palautettiin vuoden 1897 asuun ja alun perin kylmiksi varastotiloiksi rakennetut sisätilat rakennettiin käytännössä kokonaan uudelleen. Julkisivun merkittävin muutos oli pyörökaariovien korvaaminen suurilla ikkunoilla, jotka avaavat näyttelytiloista laajan näkymän ulos jokirantaan. Museon kerrosala on noin 2 800 m², josta näyttelytilaa on 800 m² ja yleisölle tarkoitettuja aulatiloja 200 m².


title: Porin taidemuseo

text: Vuosina 1997–2000 museon sisätiloja remontoitiin ja samalla rakennusta laajennettiin sen takana sijaitsevaan raatihuoneenmäkeen. Noin 350 m²:n laajuinen siipi rakennettiin kokonaan maan alle ja varustettiin kattoikkunoin. Laajennusosa ja vanha museorakennus yhdistettiin toisiinsa lasikäytävällä, joka ylittää taidemuseon ja raatihuoneenpuiston väliin jäävän käytöstä poistetun Pakkahuoneenkadun. Laajennustöiden yhteydessä löydettiin 1640-luvulta peräisin oleva kivikellari, joka säilytettiin osana uudisrakennusta. Museon pääsisäänkäynnin edustalla sijaitsee kuvanveistäjä Harry Kivijärven teos "Lokki", joka paljastettiin vuonna 1987 Maire Gullichsenin 80-vuotispäivän yhteydessä.


title: Porin taidemuseo

text: Porin taidemuseon peruskokoelma muodostuu Maire Gullichsenilta lahjoituksena saadusta kokoelmasta, johon kuuluu 545 teosta sekä Porin kaupungin taidekokoelmasta, jossa on yli 2 000 teosta. Lisäksi museon hallussa ovat entisen Noormarkun kunnan 47 teosta käsittävät kokoelmat sekä kolmetoista tallennekokoelmaa, jotka käsittävt yhteensä noin tuhat taideteosta. Museon perustamisen jälkeen sen kokoelmat ovat karttuneet kotimaisten lisäksi myös lukuisten ulkomaisten nykytaiteilijoiden teoksilla.


title: Porin taidemuseo

text: Maire Gullichsenin taidesäätiön kokoelman muodostavat 545 teosta, jotka ovat pääosin suomalaista taidetta 1800–1900-lukujen vaihteesta aina 1980-luvulle saakka. Kokoelman vanhin osa sisältää Gullichsenin varhaisimpia hankintoja, kuten Magnus Enckellin, Tyko Sallisen, Helena Schjerfbeckin ja Ellen Thesleffin teoksia. Suurin osa kokoelmasta on kuitenkin myöhäisempaa suomalaista nykytaidetta, jota edustavat muun muassa Gullichsenin vuonna 1934 perustaman Vapaan taidekoulun oppilaiden ja opettajien teokset. Heihin lukeutuvat muun muassa Ernst Mether-Borgström, Lars-Gunnar Nordström, Unto Pusa, Kain Tapper, Sam Vanni, Carolus Enckell ja Tor Arne. Kokoelmassa on myös useiden ulkomaisten taiteilijoiden, kuten Augustin Gardenasin, Victor Vasarelyn sekä Alberto Vianin töitä.


title: Porin taidemuseo

text: Porin kaupungin taidekokoelman vanhimmat teokset ovat 1800-luvun alkupuolelta peräisin olevia Aleksander Lauréuksen maalauksia. Lisäksi mukana on muun muassa Akseli Gallen-Kallelan, Victor Westerholmin ja Berndt Lindholmin töitä sekä runsaasti uudempaa 1900-luvun taidetta.


title: Porin taidemuseo

text: Taidemuseon kirjasto käsittää noin 10 000 nimikettä, jotka käsittelevän yleisen museotoiminnan lisäksi kuvataidetta, arkkitehtuuria, taideteollisuutta, valokuvausta ja kulttuurihistoriaa. Painopisteinä ovat koti- ja ulkomainen nykytaide sekä moderni taide. Museoon tilatut taidealan lehdet ovat vapaasti luettavissa museokahvilassa. Museon arkisto sisältää tutkimusmateriaalin lisäksi muun muassa yli 80 000 valokuvaa sekä näyttelyihin ja muihin tapahtumiin liittyvää dokumentaatiota sekä taiteilijahaastatteluja.


title: Porin taidemuseo

text: Porin taidemuseon yhteydessä on vuodesta 2003 toiminut Porin lastenkulttuurikeskus - Satakunnan lastenkulttuuriverkosto.


title: Wiklöf Holding Arena

text: Wiklöf Holding Arena (alkuperäiseltä nimeltään Idrottsparken) on Maarianhaminassa sijaitseva yleisurheilu- ja jalkapallostadion, joka avattiin vuonna 1932. Stadion toimii Veikkausliigassa pelaavan IFK Mariehamnin kotikenttänä. Stadionin pääkatsomon kapasiteetti on 1 635 katsojaa.


title: Wiklöf Holding Arena

text: Maarianhaminan Idrottsparken avattiin yleisölle vuonna 1932. Vuonna 1968 sinne rakennettiin täysimittainen jalkapallonurmikenttä ja vuonna 1979 juoksuradoille valettiin tartanpinnoite. Seuraava suurempi uudistus saatiin aikaan 2005, jolloin kentän äärelle rakennettiin valot ja uudistettu katsomo. Ahvenanmaalainen liikemies Anders Wiklöf maksoi suuren osan uudistuksesta ja stadion nimettiin hänen Wiklöf Holding -konserninsa mukaan.


title: Wiklöf Holding Arena

text: Kenttää ympäröi kuusi tartanpinnoitteista 400 metrin juoksurataa. Katettuun pääkatsomoon mahtuu 1 635 katsojaa ja kenttää ympäröivälle mäkiselle nurmikolle jopa tuhansia katsojia lisää.


title: Wiklöf Holding Arena

text: Maarianhaminan kaupunginvaltuusto päätti helmikuussa 2018, että Wiklöf Holding Arena muutetaan pelkäksi jalkapallostadioniksi vuoteen 2020 mennessä. Uudistuksen yhteydessä kentän ympäriltä poistetaan juoksuradat. Lisäksi kentän alusta vaihtuu luonnonnurmesta lämmitettäväksi jalkapallonurmeksi.


title: Keira Knightley

text: Keira Christina Knightley (s. 26. maaliskuuta 1985 Teddington, Middlesex, Englanti) on englantilainen näyttelijä. Hän tuli tunnetuksi elokuvan "Parempi kuin Beckham" (2002) naispääosassa. Hän näytteli Elizabeth Swannia elokuvasarjassa "Pirates of the Caribbean". Knightley oli ehdolla parhaan naispääosan Oscariin roolistaan elokuvassa "Ylpeys ja ennakkoluulo" (2005).


title: Keira Knightley

text: Knightleyn vanhemmat ovat näyttelijä Will Knightley ja näytelmäkirjailija Sharman Macdonald. Hänellä on isoveli Caleb.


title: Keira Knightley

text: Keira vaati vanhemmiltaan agenttia ollessaan kolmivuotias. Kahdeksanvuotiaana hän näytteli ensimmäisen roolinsa. Hän sai 17-vuotiaana kiinnityksen elokuvasarjaan "Pirates of the Caribbean".


title: Keira Knightley

text: Knightley aloitti näyttelemisen seitsemänvuotiaana, ja hänellä oli ensimmäinen rooli televisioelokuvassa "Royal Celebration" (1993). Hän näyttelijä monissa televisioelokuvissa, mutta ensiesiintyminen suuren budjetin elokuvassa oli kuningatar Amidalan palvelusneidon Sabén rooli "". Ensimmäisen pääroolinsa Knightley teki vuonna 2001 televisioelokuvassa "Princess of Thieves".


title: Keira Knightley

text: 16-vuotiaasta 22-vuotiaaksi taukoamatta työskennellyt Knightley piti välivuoden näyttelemisestä matkustellen ja ystäviä tapaillen.


title: Keira Knightley

text: Knightley tuli kansainvälisesti tunnetuksi näyteltyään Juliette Paxtonia komediassa "Parempi kuin Beckham" (2002). Seuraavana vuonna Knightley näytteli Elizabeth Swannia elokuvassa "", joka teki hänestä supertähden. Vuonna 2004 brittiläisen Hello!-lehden lukijat äänestivät Knightleyn Hollywoodin lupaavimmaksi näyttelijänaluksi. Samoihin aikoihin "Empire"-aikakauslehden lukijat valitsi hänet äänestyksessä kaikkien aikojen seksikkäimmäksi elokuvatähdeksi.


title: Keira Knightley

text: Vuonna 2011 hän palasi valkokankaille yhtenä kolmesta päähenkilöstä Mark Romanekin elokuvassa "Ole luonani aina". Mukaan hankkeeseen hänet puhui naispääosaa esittävä ystävätär Carey Mulligan.


title: Keira Knightley

text: Knightley on seurustellut irlantilaisen mallin Jamie Dornanin ja amerikkalaisen näyttelijän Del Synnottin kanssa, mutta kumpikin suhde on päättynyt lyhyeen. Hän on seurustellut myös näyttelijä Rupert Friendin kanssa. Friendiin hän tutustui "Ylpeys ja ennakkoluulo" -elokuvan kuvauksissa. Toukokuussa 2013 hän meni naimisiin muusikko James Rightonin kanssa. Pari asuu Pohjois-Lontoossa. Heidän esikoistyttärensä Edie syntyi toukokuussa 2015.


title: Katrilli

text: Katrilli on kontratanssimuoto, jota tanssitaan neliössä tai kahdessa vastakkaisessa rivissä.